open-index/open-wikipedia-markdown huggingface dataset:
ಇಸ್ಲಾಮಿಕ್ ಬ್ಯಾಂಕಿಂಗ್

## ಪರಿಚಯ
ಇಸ್ಲಾಮಿಕ್ ಬ್ಯಾಂಕಿಂಗ್ ಎನ್ನುವುದು ಇಸ್ಲಾಮಿಕ್ ಕಾನೂನು ತತ್ವವನ್ನು ಆಧರಿಸಿರುವ ಶರಿಯಾ ಕಾನೂನು ಒಳಗೊಂಡಿರುವ ಒಂದು ಬ್ಯಾಂಕಿಂಗ್ ವ್ಯವಸ್ಥೆಯಾಗಿದೆ. ಇಸ್ಲಾಮಿಕ್ ಬ್ಯಾಂಕಿನ ಹಣಕಾಸಿನ ವಹಿವಾಟುಗಳು ಸಾಂಪ್ರದಾಯಿಕವಾಗಿ ವಿಭಿನ್ನವಾಗಿದೆ. ಈ ಬ್ಯಾಂಕಿಂಗ್ ವ್ಯವಸ್ಥೆಯ ತತ್ವಗಳು ಕುರಾನ್‌ನ ಮೇಲೆ ಆಧಾರಿತವಾಗಿದೆ. ಇಸ್ಲಾಮಿಕ್ ಬ್ಯಾಂಕಿನ ಮೂಲವು ೭ನೇ ಶತಮಾನದಷ್ಟು ಹಿಂದಿನದ್ದು, ಇಸ್ಲಾಮಿಕ್ ಹಣಕಾಸು ವ್ಯವಸ್ಥೆಯು ಬಡ್ಡಿ ವಿಧಿಸದೆ ಇರುವ ತತ್ವಗಳ ಮೇಲೆ ಕಾರ್ಯನಿರ್ವಹಿಸುತ್ತದೆ. ಇದರ ಅನ್ವಯ *ಹರಾಮ್* ಎಂದು ಪರಿಗಣಿಸಲ್ಪಡುವ ಯಾವುದೇ ವ್ಯವಹಾರದಲ್ಲಿ ಹೂಡಿಕೆಯನ್ನು ನಿಷೇಧಿಸಲಾಗಿರುತ್ತದೆ. ಬ್ಯಾಂಕುಗಳು ಸಂಗ್ರಹಿಸುವ ಹಣವನ್ನು ಶರಿಯಾ ಕಾನೂನಿಗೆ ಅನುಗುಣವಾಗಿ ಹೂಡಿಕೆ ಅಥವಾ ಬಳಕೆ ಮಾಡಲಾಗುತ್ತದೆ.

## ಭಾರತದಲ್ಲಿ ಇಸ್ಲಾಮಿಕ್‍ ಬ್ಯಾಂಕಿಂಗ್
ಇಸ್ಲಾಮಿಕ್ ಬ್ಯಾಂಕಿಂಗ್ ಪರಿಕಲ್ಪನೆಯು ಪರಿಶುದ್ದ ಬ್ಯಾಂಕಿಂಗ್ ವ್ಯವಸ್ಥೆಯ ಹಾಗೂ ಆಧುನಿಕ ಬ್ಯಾಂಕಿನ ವ್ಯವಸ್ಥೆಯ ಪರಿಕಲ್ಪನೆಯುಳ್ಳ ಇಬ್ಬರಿಂದಲೂ ಟೀಕೆಗೊಳಗಾಯಿತು. ಇಸ್ಲಾಮಿಕ್ ಬ್ಯಾಂಕಿಂಗ್ ಮತ್ತು ಸಾಂಪ್ರಾದಾಯಿಕ ಬ್ಯಾಂಕಿಂಗ್ ವಿವಿಧ ಪರಿಭಾಷೆಯಲ್ಲಿ ಒಂದೇ ಉದ್ದೇಶವನ್ನು ಹೊಂದಿದೆ. ಸಾಕಷ್ಟು ಇಸ್ಲಾಮಿಕ್ ಅಲ್ಲದ ದೇಶಗಳಾದ ಜರ್ಮನಿ, ಯು.ಎಸ್.ಎ, ಯು.ಕೆ, ಹೀಗೆ ಮುಂತಾದ ದೇಶಗಳು ಇಸ್ಲಾಮಿಕ್ ಬ್ಯಾಂಕಿನ ಸೇವೆಯನ್ನು ಒದಗಿಸುತ್ತಿದೆ. ಇದನ್ನು ಬ್ಯಾಂಕಿನ ವ್ಯವಸ್ಥೆಯಲ್ಲಿ ಇಸ್ಲಾಮಿಕ್ ವಿಂಡೋ ಎನ್ನುತ್ತಾರೆ.

೨೦೦೮ ರಲ್ಲಿ ರಘುರಾಮ ರಾಜನ್ (ರಿಸರ್ವ್ ಬ್ಯಾಂಕ್ ಗವರ್ನರ್) ರವರು ಭಾರತದಲ್ಲಿ ಇಸ್ಲಾಮಿಕ್ ಬ್ಯಾಂಕಿಂಗ್ ಪರಿಚಯವನ್ನು ನೀಡಿದರು. ದೊಡ್ಡ ಮಟ್ಟದಲ್ಲಿ ಬಡ್ಡಿ ರಹಿತ ಬ್ಯಾಂಕಿಂಗ್ ವಿಧಾನವನ್ನು ಅನುಸರಿಸಿ, ಯಾರು ಬ್ಯಾಂಕಿಂಗ್ ವ್ಯವಸ್ಥೆಯಿಂದ ವಂಚಿತರಾಗಿದ್ದಾರೋ ಅವರಿಗೆ ಬ್ಯಾಂಕಿಂಗ್ ವ್ಯವಸ್ಥೆ ಹಾಗೂ ಸೌಲಭ್ಯ ಎಟಕುವ ರೀತಿಯಲ್ಲಿ ಬ್ಯಾಂಕಿಂಗ್ ಕಾರ್ಯಗಳನ್ನು ನಿರ್ವಹಿಸುವ ಕುರಿತಾದ ಶಿಫಾರಸ್ಸುಗಳನ್ನು ಮಾಡಿದರು. ಆದರೆ, ಇತ್ತೀಚೆಗೆ ಭಾರತೀಯ ರಿಸರ್ವ್ ಬ್ಯಾಂಕ್ ವತಿಯಿಂದ ಇಸ್ಲಾಮಿಕ್ ವಿಂಡೋ (ವ್ಯವಸ್ಥೆ) ತೆರೆಯುವ ಕುರಿತಾದ ಪ್ರಸ್ತಾವನೆಗೆ ವಿವಿಧ ವಲಯಗಳಿಂದ ಮಿಶ್ರ ಪ್ರತಿಕ್ರಿಯೆ ಸ್ವೀಕೃತವಾದ ಹಿನ್ನೆಲೆಯಲ್ಲಿ ಭಾರತದಲ್ಲಿ ಇಸ್ಲಾಮಿಕ್ ಬ್ಯಾಂಕಿಂಗ್ ವ್ಯವಸ್ಥೆಯನ್ನು ಪರಿಚಯಿಸುವ ಪ್ರಸ್ತಾವನೆಯನ್ನು ಮುಂದುವರಿಸಬಾರದು ಎಂದು ಭಾರತೀಯ ರಿಸರ್ವ್‌ ಬ್ಯಾಂಕ್ ತೀರ್ಮಾನಿಸಿದೆ.

## ಆರ್‌ಬಿಐ ನೀತಿಗಳು
ಭಾರತದಲ್ಲಿ ಇಸ್ಲಾಮಿಕ್ ಬ್ಯಾಂಕಿಂಗ್ ಪ್ರಾರಂಭಿಸುವುದಕ್ಕೆ ಸಂಬಂಧಿಸಿದ ಪ್ರಸ್ತಾವನೆಯೊಂದಿಗೆ ಮುಂದುವರೆಯುವುದಿಲ್ಲ ಎಂದು ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಸ್ಪಷ್ಟಪಡಿಸಿದೆ. 
ಆರ್‌ಟಿಐ ಪ್ರಶ್ನೆಯೊಂದಕ್ಕೆ ಉತ್ತರಿಸಿರುವ ಆರ್‌ಬಿಐ, ಇಸ್ಲಾಮಿಕ್ ಬ್ಯಾಂಕಿಂಗ್ ವ್ಯವಸ್ಥೆಯನ್ನು ಜಾರಿಗೆ ತರುವುದರ ಬಗ್ಗೆ ಆರ್‌ಬಿಐ ಹಾಗೂ ಭಾರತ ಸರ್ಕಾರ ಪರಿಶೀಲನೆ ನಡೆಸಿದೆ. ಆದರೆ ಈಗಾಗಲೇ ಇರುವ ಬ್ಯಾಂಕಿಂಗ್ ವ್ಯವಸ್ಥೆ ಹಾಗೂ ಆರ್ಥಿಕ ಸೇವೆಗಳು ಎಲ್ಲಾ ನಾಗರಿಕರಿಗೂ ಲಭ್ಯವಿದ್ದು, ಇಸ್ಲಾಮಿಕ್ ಬ್ಯಾಂಕಿಂಗ್ ಪ್ರಾರಂಭಿಸುವ ಪ್ರಸ್ತಾವನೆಯೊಂದಿಗೆ ಮುಂದುವರೆಯದಿರಲು ನಿರ್ಧರಿಸಲಾಗಿದೆ ಎಂದು ಸೆಂಟ್ರಲ್ ಬ್ಯಾಂಕ್ ತಿಳಿಸಿದೆ.

## ಉಲ್ಲೇಖಗಳು
ವರ್ಗ:ಬ್ಯಾಂಕಿಂಗ್
ಆಕಾರ

thumb|ಆಕಾರದ ಭಿನ್ನ ವ್ಯಾಖ್ಯಾನಗಳ ಒಂದು ಉದಾಹರಣೆ

**ಆಕಾರ**ವು ಒಂದು ವಸ್ತುವಿನ ರೂಪ ಅಥವಾ ಅದರ ಬಾಹ್ಯ ಎಲ್ಲೆ, ಬಾಹ್ಯರೇಖೆ, ಅಥವಾ ಬಾಹ್ಯ ಮೇಲ್ಮೈ. ಇದು ಬಣ್ಣ, ರಚನೆ, ಅಥವಾ ಭೌತಿಕ ಸಂಯೋಜನೆಯಂತಹ ಇತರ ಗುಣಲಕ್ಷಣಗಳಿಗೆ ವಿರುದ್ಧವಾಗಿದೆ.

ಮಾನವರು ಮನಸ್ಸಿನಲ್ಲಿ ಚಿತ್ರಗಳನ್ನು ಜಿಯಾನ್‍ಗಳೆಂದು ಕರೆಯಲ್ಪಡುವ ಸರಳ ಜ್ಯಾಮಿತೀಯ ಆಕಾರಗಳಾಗಿ ವಿಭಜಿಸುತ್ತಾರೆ ಎಂದು ಮನೋವಿಜ್ಞಾನಿಗಳು ಸಿದ್ಧಾಂತಿಸಿದ್ದಾರೆ. 
ಜಿಯಾನ್‍ಗಳ ಉದಾಹರಣೆಗಳಲ್ಲಿ ಶಂಕುಗಳು ಮತ್ತು ಗೋಳಗಳು ಸೇರಿವೆ.

ಕೆಲವು ಸರಳ ಆಕಾರಗಳನ್ನು ವಿಶಾಲ ವರ್ಗಗಳಲ್ಲಿ ಇರಿಸಬಹುದು. ಉದಾಹರಣೆಗೆ, ಬಹುಭುಜಾಕೃತಿಗಳನ್ನು ಅವುಗಳ ಅಂಚುಗಳ ಸಂಖ್ಯೆಯ ಪ್ರಕಾರ ತ್ರಿಕೋನಗಳು, ಚತುರ್ಭುಜಗಳು, ಪಂಚಭುಜಗಳು, ಇತ್ಯಾದಿ ಎಂದು ವರ್ಗೀಕರಿಸಲಾಗುತ್ತದೆ. ಇವುಗಳಲ್ಲಿ ಪ್ರತಿಯೊಂದನ್ನು ಹೆಚ್ಚು ಚಿಕ್ಕ ವರ್ಗಗಳಾಗಿ ವಿಭಜಿಸಲಾಗುತ್ತದೆ. ತ್ರಿಕೋನಗಳು ಸಮಬಾಹು, ಸಮದ್ವಿಬಾಹು, ವಿಶಾಲ, ತೀವ್ರ, ಅಸಮಬಾಹು, ಇತ್ಯಾದಿ ಇರಬಹುದು. ಚತುರ್ಭುಜಗಳು ಆಯಾಕಾರಗಳು, ರಾಂಬಸ್‍ಗಳು, ವಿಷಮ ಚತುರಸ್ರಗಳು, ಚತುಷ್ಕೋನಗಳು, ಇತ್ಯಾದಿ ಇರಬಹುದು.

ಇತರ ಸಾಮಾನ್ಯ ಆಕಾರಗಳೆಂದರೆ ಬಿಂದುಗಳು, ರೇಖೆಗಳು, ಸಮತಲಗಳು ಮತ್ತು ದೀರ್ಘವೃತ್ತಗಳು, ವೃತ್ತಗಳು, ಮತ್ತು ಪರವಲಯಗಳಂತಹ ಶಂಕುಚ್ಛೇದಗಳು.

ಅತ್ಯಂತ ಸಾಮಾನ್ಯ ಮೂರು ಆಯಾಮದ ಆಕಾರಗಳಲ್ಲಿ ಸಮತಲ ಮುಖಗಳಿರುವ ಆಕಾರಗಳಾದ ಬಹುಮುಖ ಘನಾಕೃತಿಗಳು, ಅಂಡಾಕಾರದ ಅಥವಾ ಗೋಳಾಕಾರದ ವಸ್ತುಗಳಾದ ಅಂಡಾಭಗಳು, ಸಿಲಿಂಡರ್‍ಗಳು ಮತ್ತು ಶಂಕುಗಳು ಸೇರಿವೆ.

ಒಂದು ವಸ್ತುವು ಈ ವರ್ಗಗಳ ಪೈಕಿ ಒಂದರಲ್ಲಿ ನಿಖರವಾಗಿ ಅಥವಾ ಸರಿಸುಮಾರಾಗಿ ಕೂಡ ವರ್ಗೀಕರಿಸಲ್ಪಡುವುದಾದರೆ, ನಾವು ಅದನ್ನು ವಸ್ತುವಿನ ಆಕಾರವನ್ನು ವರ್ಣಿಸಲು ಬಳಸಬಹುದು. ಹೀಗೆ, ಆಳುಗುಂಡಿಯ ಮುಚ್ಚಳದ ಆಕಾರ ಡಿಸ್ಕ್ ಎಂದು ಹೇಳುತ್ತೇವೆ, ಏಕೆಂದರೆ ಅದು ಸರಿಸುಮಾರಾಗಿ ಒಂದು ವಾಸ್ತವಿಕ ಜ್ಯಾಮಿತೀಯ ಡಿಸ್ಕ್‌ಗೆ ಸಮಾನವಾದ ಜ್ಯಾಮಿತೀಯ ವಸ್ತುವಾಗಿದೆ.

ಎರಡು ವಸ್ತುಗಳ ಆಕಾರಗಳನ್ನು ಹೋಲಿಕೆ ಮಾಡಲು ಹಲವಾರು ಬಗೆಗಳಿವೆ: ಅನುರೂಪತೆ, ಸಮಾನರೂಪತೆ ಮತ್ತು ಸಮಸ್ಥಾನಿಕತೆ.

## ಉಲ್ಲೇಖಗಳು
ವರ್ಗ:ಜ್ಯಾಮಿತಿ
ಜೀವವೈವಿಧ್ಯ ಸಂರಕ್ಷಣೆ

ಜೈವಿಕ ಪರಿಸರದಲ್ಲಿರುವ ಒಂದು ನಿರ್ದಿಷ್ಟ ವ್ಯವಸ್ಥೆಯೆ ಜೀವವೈವಿಧ್ಯ. ಪ್ರಸ್ತುತ ಸನ್ನಿವೇಶದಲ್ಲಿ ಈ ಜೀವವೈವಿಧ್ಯ ಸಂರಕ್ಷಣೆಯ ಹೊಣೆಗಾರಿಕೆ ಮುಖ್ಯವಾದುದು.

**ದೇವರ ಕಾಡು (ನಾಗವನ)**

ಸಾಮಾನ್ಯವಾಗಿ ನಮ್ಮ ದೇಶದ ಪ್ರತಿಯೊಂದು ಗ್ರಾಮದಲ್ಲಿ, ಸ್ಠಳೀಯ ದೇವರು ಅಥವಾ ದೇವತೆಯ ಹೆಸರಿನಲ್ಲಿ ಕೆಲವು ಸಸ್ಯ-ಪ್ರಾಣಿಗಳನ್ನು ಸಂರಕ್ಷಿಸುತ್ತಾರೆ ಹಾಗು ಅವುಗಳನ್ನು ಪೂಜಿಸುತ್ತಾರೆ. ಈ ಪೂಜ್ಯನೀಯ ಸ್ಥಳಕ್ಕೆ ದೇವರಕಾಡು ಅಥವಾ ನಾಗವನ Sacred groves ಎಂದು ಕರೆತಯುತ್ತಾರೆ. ಪಶ್ಚಿಮ ಘಟ್ಟಗಳು ಹಾಗು ನಮ್ಮ ದೇಶದ ಈಶಾನ್ಯ ರಾಜ್ಯಗಳಲ್ಲಿ ದೇವರ ಕಾಡುಗಳನ್ನು ಕಾಣಬಹುದು. ಅದರಲ್ಲಿಯೂ ಕರ್ನಾಟಕದ ಕೊಡಗಿನಲ್ಲಿ ದೇವರಕಾಡುಗಳು ಸಾಕಷ್ಟು ಸಂಖ್ಯೆಯಲ್ಲಿವೆ. ಪ್ರತಿ ಹಳ್ಳಿಯಲ್ಲಿ ಒಂದಕ್ಕಿಂತ ಹೆಚ್ಚು ದೇವರಕಾಡುಗಳನ್ನು ನಾವು ಕಾಣಬಹುದು. ಸಣ್ಣ ಸಣ್ಣ  ಕಾಡುಗಳನ್ನು ಪೂಜಾಸ್ಥಾನಗಳಾಗಿ ಪರಿವರ್ತಿಸಿ, ಅವುಗಳನ್ನು ರಕ್ಷಿಸುವ ಕಾರ್ಯ ಒಂದು ವಿಶೇಷ ಪದ್ಧತಿಯಾಗಿ ಇಲ್ಲಿಯ ಜನರಲ್ಲಿ ಬೆಳೆದುಬಂದಿದೆ. ಇದಕ್ಕೆ ಕಾರಣವೆಂದರೆ ಇಲ್ಲಿ ಕಾಡುಗಳ ಸಂಖ್ಯೆ ಹೆಚ್ಛು. ದೇವರ ಕಾಡುಗಳು ನಿತ್ಯಹರಿದ್ವರ್ಣ ಅರಣ್ಯಗಳ ಭಾಗಗಳು. ಬಯಲು ಸೀಮೆಯಲ್ಲಿ ದೇವರಕಾಡುಗಳ ಸಂಖ್ಯೆ ಬಹಳ ಕಡಿಮೆ. ಸ್ಥಳೀಯ ಜನರು ದೇವರ ಕಾಡುಗಳನ್ನು ದೇವತೆಗಳ ರೂಪದಲ್ಲಿ ಪೂಜಿಸುತ್ತಾರೆ. ದೇವರ ಕಾಡುಗಳಲ್ಲಿ ಅತ್ಯಂತ ವಿರಳವಾದ ಹಾಗು ಹೊಸ ಪ್ರಭೇದಗಳನ್ನು ಕಾಣಬಹುದು.

ದೇವರ ಕಾಡುಗಳಲ್ಲಿ ಅನೇಕ ಜೀವಿ ಪ್ರಭೇದಗಳು ಸಂರಕ್ಷಿತವಾಗಿವೆ. ಆದರೆ ಅವೇ ಪ್ರಭೇದಗಳು ಇತರೆ ಪ್ರದೇಶಗಳಲ್ಲಿ ಕಣ್ಮರೆಯಾಗುತ್ತಲಿವೆ. ಕುನ್ ಸ್ಟೆಲೇರಿಯಾ  ಕೇರಳೆನ್ಸಿಸ್ (Kunstleria Keralansis) ಎಂಬ ಸಸ್ಯವು ದೇವರ ಕಾಡುಗಳಲ್ಲಿ ಮಾತ್ರ ಉಳಿದಿದೆ. ಇದರ ಅರ್ಥ ದೇವರ ಕಾಡುಗಳು ಜೀವವೈವಿಧ್ಯ ಸಂರಕ್ಷಣೆಯಲ್ಲಿ ಮಹತ್ವದ ಪಾತ್ರ ವಹಿಸಿವೆ. ಇವು ಕೇವಲ ಪರಿಸರವನ್ನಷ್ಟೇ ರಕ್ಷಿಸುವುದಿಲ್ಲ, ಜೊತೆಗೆ ಸ್ಥಳೀಯ ಜನರಿಗೆ ಉರುವಲು, ಒಣ ಎಲೆ ಹಾಗು ಇತರೆ ಉತ್ಪನ್ನಗಳನ್ನು ಕೊಡುತ್ತವೆ.

ನೈಸರ್ಗಿಕ ಪರಿಸರ, ನದಿ, ಅರಣ್ಯ, ಸರೋವರ ಹಾಗು ವನ್ಯಜೀವಿಗಲ ಸಂರಕ್ಷಣೆ ಮತ್ತು ಅಭಿವೃದ್ದಿ ಪಡಿಸುವುದು ಪ್ರತಿಯೊಬ್ಬ ಭಾರತೀಯನ ಆದ್ಯ ಕರ್ತವ್ಯ ಎಂದು ರಾಷ್ಟ್ರೀಯ ಶಾಸನ ಒಪ್ಪಂದ ಎಂದು ೫೧ರಲ್ಲಿ ಬರೆಯಲಾಗಿದೆ. ಕ್ರಿ.ಪೂ. ೪ನೇ ಶತಮಾನದಿಂದಲೂ ಸಸ್ಯ ಪ್ರಾಣಿಗಳನ್ನು ರಕ್ಷಿಸುವಲ್ಲಿ ನಮ್ಮ ಪೂರ್ವಜರು ಆಸಕ್ತಿವಹಿಸಿ ಉದ್ಯಾನವನ ಹಾಗು ಅಭಯಾರಣ್ಯಗಳನ್ನು ಸ್ಥಾಪಿಸಿದ್ದರು. ವನ್ಯಜೀವಿಗಳಿಗೆ ಕಾನೂನು ರೀತ್ಯ ರಕ್ಷಣೆ ಒದಗಿಸುವಲ್ಲಿ ೧೯೭೨ರಲ್ಲಿ ಕೇಂದ್ರೀಯ ಶಾಸನವನ್ನು ಜಾರಿಗೆ ತರಲಾಯಿತು. ವಿಶೇಷವಾಗಿ ಅಳಿವಿನ ಅಂಚಿಗೆ ಬಂದ ವನ್ಯ ಜೀವಿಗಳಿಗೆ ರಕ್ಷಣೆ ನೀಡಲು ಈ ಶಾಸನ ಹೆಚ್ಚು ಸಹಕಾರಿಯಾಗಿದೆ. ಇದನ್ನು ಕೋಷ್ಟಕ ೧ರಲ್ಲಿ ತೋರಿಸಲಾಗಿದೆ.

**ಕೋಷ್ಟಕ-೧: ಭಾರತದಲ್ಲಿ ಜೀವವೈವಿಧ್ಯದ ಕಾನೂನಿನ ಅವಕಾಶಗಳ ವಿವಿಧ ರೂಪಗಳು**

ಅಳಿವಿನ ಅಂಚಿಗೆ ಬಂದಿರುವ ವನ್ಯ ಸಸ್ಯ-ಪ್ರಾಣಿಗಳ ಅಂತರರಾಷ್ಟ್ರೀಯ ವ್ಯಾಪಾರೀ ಒಪ್ಪಂದ (ಸೈಟ್ಸ್-CITES-Convention on Internal Trade in Endangered Species) ವನ್ನು ೧೯೭೫ರಲ್ಲಿ ಎಲ್ಲಾ ರಾಷ್ಟ್ರಗಳು ಒಪ್ಪಿಕೊಂಡವು. ಈ ಒಪ್ಪಂದದ ಪ್ರಕಾರ ಭೂಮಿಯ ಮೇಲೆ ಅಪರೂಪದ ಸಸ್ಯ ಪ್ರಾಣಿಗಳಿವೆ. ಇವುಗಳನ್ನು ನಾವು ಒಮ್ಮೆ ಕಳೆದುಕೊಂಡರೆ ಮತ್ತೆ ಅವನ್ನು ನಾವು ತಿರುಗಿ ಪಡೆಯಲು ಸಾಧ್ಯವಿಲ್ಲ. ಈಗಾಗಲೆ ಜಗತ್ತಿನ ಜೀವವೈವಿಧ್ಯ ಅತ್ಯಂತ ಅಪಾಯದಲ್ಲಿವೆ. ನಮ್ಮ ಮುಂದಿನ ಉಪಯೋಗಕ್ಕೆ ಈ ಜೀವಿ ಸಂಕುಲ ಬೇಕೇಬೇಕು. ತಮ್ಮ ತಮ್ಮ ರಾಷ್ಟ್ರಗಳಲ್ಲಿರುವ ಅಳಿವಿಂಚಿನಲ್ಲಿರುವ ಸಸ್ಯ-ಪ್ರಾಣಿಗಳನ್ನು ಉಳಿಸಿಕೊಳ್ಳಲೇಬೇಕಾದ ಪ್ರಸಂಗ ಬಂದಿದೆ. ಈ ಕಾರ್ಯವನ್ನು ಸೈಟ್ಸ್ ನ ಸಹಾಯದಿಂದ ಮಾಡಬಹುದು.
## ಉಲ್ಲೇಖಗಳು
ವರ್ಗ:ಜೀವವೈವಿಧ್ಯ
ವೃಶ್ಚಿಕರಾಶಿ

thumb|300x300px|ಬರೀ ಕಣ್ಣಿಗೆ ಗೋಚರವಾದಾಗ ವೃಶ್ಚಿಕರಾಶಿ ನಕ್ಷತ್ರಪುಂಜ (ನಕ್ಷತ್ರಪುಂಜ ರೇಖೆಗಳನ್ನು ಬರೆಯಾಲಾಗಿದೆ).
**ವೃಶ್ಚಿಕ ರಾಶಿ**ಯು ಸೂರ್ಯ, ಚಂದ್ರ ಮತ್ತು ಗ್ರಹಗಳ ಕಕ್ಷೆಗಳ ಸೀಮಿತವಾಗಿರುವಂತೆ ಭಾಸವಾಗುವ 12 ನಕ್ಷತ್ರಪುಂಜಗಳ (ಇವುಗಳಿಗೆ ರಾಶಿಗಳೆಂದು ಹೆಸರು) ಇಕ್ಕಟ್ಟು ಪಟ್ಟಿಯಲ್ಲಿ ಕಾಣುವ ಮತ್ತು ಹೆಸರಿಗೂ ಆಕಾರಕ್ಕೂ ಸಾಮ್ಯವಿರುವ ನಕ್ಷತ್ರರಾಶಿ (ಸ್ಕಾರ್ಪಿಯಸ್). ಈ ಇಕ್ಕಟ್ಟು ಪಟ್ಟಿಯ ಹೆಸರು ರಾಶಿಚಕ್ರ. ಮೇಷದಿಂದ ತೊಡಗುವ ರಾಶಿಚಕ್ರದಲ್ಲಿ 7 ನೆಯದು ವೃಶ್ಚಿಕ.

## ಮುಖ್ಯ ನಕ್ಷತ್ರಗಳು 
ಇದರ ವಿಶಾಲ ಆಕಾರವನ್ನು ಲೇಪಿಸುವ ಸುಮಾರು 12-13 ನಕ್ಷತ್ರಗಳ ಪೈಕಿ ಎದ್ದು ಕಾಣುವುದು ಜ್ಯೇಷ್ಠಾ (ಅಂಟಾರೆಸ್). ಇದೊಂದು ರಕ್ತದೈತ್ಯ ನಕ್ಷತ್ರ (ರೆಡ್ ಜಯಂಟ್). ಚೇಳಿನ (ವೃಶ್ಚಿಕ) ತಲೆಭಾಗದ (ಅಂದರೆ ಪಶ್ಚಿಮ ಕಡೆಗಿರುವ) ಸುಮಾರು 3 ನಕ್ಷತ್ರಗಳ ಬಾಗು ರೇಖೆಗೆ ಅನೂರಾಧಾ (ಅಕ್ರ್ಯಾಬ್) ಎಂದೂ ಕೊಂಡಿಬಾಲ ಭಾಗದ ಸುಮಾರು 5 ನಕ್ಷತ್ರಗಳಿಗೆ ಒಟ್ಟಾಗಿ ಮೂಲಾ (ಶೌಲಾ) ಎಂದು ಹೆಸರು.

ಜ್ಯೇಷ್ಠಾ ಸೂರ್ಯನಿಂದ 550 ಜ್ಯೋತಿರ್ವರ್ಷ ದೂರದಲ್ಲಿದೆ. ಇದೊಂದು ರಕ್ತ ಅತಿದೈತ್ಯ ತಾರೆ. ಸೌರವ್ಯಾಸದ 300 ಮಡಿ ಇದೆ ಇದರ ವ್ಯಾಸ! ಉಜ್ಜ್ವಲತಾಂಕ 0.6-1.6ರ ನಡುವೆ ವ್ಯತ್ಯಯವಾಗುತ್ತದೆ. ಇದಕ್ಕೊಂದು ಉಜ್ಜ್ವಲತಾಂಕ 5.5 ಇರುವ ಸಂಗಾತಿ ನಕ್ಷತ್ರವೂ ಇದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು
* The Deep Photographic Guide to the Constellations: Scorpius
* The clickable Scorpius
* Star Tales – Scorpius
* Warburg Institute Iconographic Database (medieval and early modern images of Scorpius)

ವರ್ಗ:ಜ್ಯೋತಿಷ್ಯ
ವರ್ಗ:ನಕ್ಷತ್ರಕೂಟಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಲಿಗಣನಾಥ ಗುಡದೂರು

**ಹೆಸರು:** ಕಲಿಗಣನಾಥ ಗುಡದೂರು **ತಂದೆ:** ಗುರುಶಾಂತಯ್ಯ **ತಾಯಿ:** ಗೌರಮ್ಮ **ಹುಟ್ಟಿದ ದಿನಾಂಕ:** 11.10.1974 **ಹುಟ್ಟಿದ ಊರು:** ಗುಡದೂರು, ತಾ: ಸಿಂಧನೂರು, ಜಿಲ್ಲೆ: ರಾಯಚೂರು. **ವಿದ್ಯಾಭ್ಯಾಸ:** ಎಂ.ಎ. (ಇಂಗ್ಲಿಷ್), ಗುಲ್ಬರ್ಗಾ ವಿಶ್ವವಿದ್ಯಾಲಯ, 1998. **ಉದ್ಯೋಗ:** ಮುಖ್ಯ ಉಪಸಂಪಾದಕ, ವಿಜಯಕರ್ನಾಟಕ, ಗಂಗಾವತಿ. **ಹವ್ಯಾಸ:** ಕಥೆ, ಕವನ, ಲೇಖನ, ವ್ಯಂಗ್ಯಚಿತ್ರ ಬರೆಯುವುದು.

**ಪ್ರಕಟಿತ ಕೃತಿಗಳು:**

**ಎರಡು ಪಾರಿವಾಳಗಳು**|| ಕಥೆಗೆ ಈ ಭಾನುವಾರ ಕಥಾ ಸ್ಪರ್ಧೆ-
2008ರಲ್ಲಿ ||ಸಮಾಧಾನಕರ
|-
|**ದೊಡ್ಡವರ ನಾಯಿ**|| ದಿ ಸಂಡೆ ಇಂಡಿಯನ್ ಪತ್ರಿಕೆಯಲ್ಲಿ ||ವಿಶೇಷ
ಕಥೆಯಾಗಿ ಪ್ರಕಟ
|-
|**ಕನ್ನಡಿಯೊಳಗಿನ ಚಿತ್ರಗಳು**|| ಮಯೂರ ಫೆಬ್ರುವರಿ 2009ರಲ್ಲಿ
||ಪ್ರಕಟ
|-
|**ಕೆರೆ, ಈ ದಾಹ ದೊಡ್ಡದು, ಹೀಗೊಂದು ಸಹಜ ಸಾವು, ಮತ್ತು ಹುಚ್ಚ ಡಾಟ್ ಕಾಂ.**||ಕಥೆಗಳು *ಹೊಸತು* ವಿಶೇಷ
ಸಂಚಿಕೆಯಲ್ಲಿ ||ಪ್ರಕಟ
|-
|**ಮತಾಂತರ**||ಗೌರಿ ಲಂಕೇಶ ಪತ್ರಿಕೆ ವಿಶೇಷಾಂಕದಲ್ಲಿ ||ಪ್ರಕಟ
|-
|**ತೂತುಬೊಟ್ಟು**||ಸುಧಾ ಯುಗಾದಿ ವಿಶೇಷಾಂಕದಲ್ಲಿ|| ಪ್ರಕಟ
|-
|**ಕ್ಷುಲ್ಲಕ ವಸ್ತುಗಳು**|| ಕಥೆಗೆ ಪ್ರಜಾವಾಣಿ ದೀಪಾವಳಿ ಕಥಾ
ಸ್ಪರ್ಧೆ-2009ರಲ್ಲಿ ||ಸಮಾಧಾನಕರ ಬಹುಮಾನ
|-
|**ಮಾಮೂಲಿ ಗಾಂಧಿ**||ಕಥೆಗೆ ದು.ನಿಂ.ಬೆಳಗಲಿ ಕಥಾ ಸ್ಪರ್ಧೆಯಲ್ಲಿ
||ಎರಡನೇ ಬಹುಮಾನ
|-
|**ಕಾಯದ ನೆಳಲು**||ಮಯೂರ ಮಾರ್ಚ್ 2010ರ ಸಂಚಿಕೆಯಲ್ಲಿ
||ಪ್ರಕಟ,
|}

ಅಕಾಡೆಮಿಯ ವಿವಿಧ ವಾರ್ಷಿಕ ಕಥಾಸಂಕಲನ ಮತ್ತುಸುವರ್ಣ ಕಥಾಸಂಕಲನದಲ್ಲಿ ಕಥೆಗಳು ಪ್ರಕಟವಾಗಿವೆ

ರಾಯಚೂರು ಜಿಲ್ಲಾಡಳಿತ ವತಿಯಿಂದ 1997ರಲ್ಲಿ ಸಾಹಿತ್ಯ ವಿಭಾಗದಲ್ಲಿ ಸನ್ಮಾನ, ವಿವಿಧ ಸಂಘ, ಸಂಸ್ಥೆಗಳಿಂದಲೂ ಪತ್ರಿಕೆ ಮತ್ತುಸಾಹಿತ್ಯ ಸೇವೆಗಾಗಿ ಪ್ರಶಸ್ತಿ, ಪುರಸ್ಕಾರಗಳು.

**ಸೆಮಿನಾರ್:**

#ಬೆಂಗಳೂರಿನ ಕ್ರೆಸ್ಟ್ ಯುನಿರ್ವಸಿಟಿ ಮತ್ತು ಕೇಂದ್ರ ಸಾಹಿತ್ಯ ಅಕಾಡೆಮಿ ಆಯೋಜಿಸಿದ್ದ **ಹೊಸ ತಲೆಮಾರಿನ ತಲ್ಲಣಗಳು** ವಿಷಯ ಕುರಿತ ಸಾಹಿತ್ಯಿಕ ಶಿಬಿರದಲ್ಲಿ **ಸಣ್ಣ ಕಥೆಗಳ ಹೊಸ ಜಾಡು** ಕುರಿತು ಉಪನ್ಯಾಸ.
#ಕೇಂದ್ರ ಸಾಹಿತ್ಯ ಅಕಾಡೆಮಿ ಬೆಂಗಳೂರಿನಲ್ಲಿ 2016, ಜೂನ್ 11 ಹಾಗೂ 12ರಂದು ಆಯೋಜಿಸಿದ್ದ  **ದಕ್ಷಿಣ ಹಾಗೂ ಈಶಾನ್ಯ ರಾಜ್ಯಗಳ ಸಾಹಿತ್ಯೋತ್ಸವ**ದಲ್ಲಿ ಕಥೆ **ಸೆಕೆಂಡ್ ಸ್ಯಾಟರ್‌ಡೇ** ಪಸ್ತುತಿ.

ವರ್ಗ:ಲೇಖಕರು
ರಂಗಾ ರೆಡ್ಡಿ ಜಿಲ್ಲೆ

**ರಂಗಾ ರೆಡ್ಡಿ ಜಿಲ್ಲೆಯು** ತೆಲಂಗಾಣ ರಾಜ್ಯದಲ್ಲಿನ 31 ಜಿಲ್ಲೆಗಳಲ್ಲಿ ಒಂದಾಗಿದೆ. ಜಿಲ್ಲೆಯ ಪ್ರಧಾನ ಕಚೇರಿ ಹೈದರಾಬಾದ್ನಲ್ಲಿದೆ.  ಈ ಜಿಲ್ಲೆಯನ್ನು ಆಂಧ್ರಪ್ರದೇಶದ ಮಾಜಿ ಉಪ ಮುಖ್ಯಮಂತ್ರಿ ಕೊಂಡ ವೆಂಕಟ ರಂಗ ರೆಡ್ಡಿ ಅವರ ಹೆಸರನ್ನಿಡಲಾಗಿದೆ.. 

## ಇತಿಹಾಸ
ಜಿಲ್ಲೆಯು ಹೈದರಾಬಾದ್ ಜಿಲ್ಲೆಯಿಂದ ವಿಭಜಿಸಿ  1978 ರಲ್ಲಿ ರಚನೆಯಾಯಿತು. ಮೂಲತಃ ಹೈದರಾಬಾದ್ ಗ್ರಾಮೀಣ ಜಿಲ್ಲೆ ಎಂದು ಹೆಸರಿಸಲ್ಪಟ್ಟ ಈ ಪ್ರದೇಶವನ್ನು ಸ್ವಾತಂತ್ರ್ಯ ಹೋರಾಟಗಾರ ಕೊಂಡ ವೆಂಕಟ ರಂಗ ರೆಡ್ಡಿಯವರ ನಂತರ ಮರುನಾಮಕರಣ ಮಾಡಲಾಯಿತು. ಅವರು ನಿಜಾಮರಿಂದ ಸ್ವಾತಂತ್ರ್ಯಕ್ಕಾಗಿ ಹೋರಾಡಿದರು ಮತ್ತು ಆಂಧ್ರಪ್ರದೇಶದ ಉಪಮುಖ್ಯಮಂತ್ರಿಯಾಗಿದ್ದರು. 2016 ರಲ್ಲಿ, ಹೊಸ ವಿಕಾರಾಬಾದ್ ಜಿಲ್ಲೆಯ ಮತ್ತು ಮೆಡ್ಕಲ್-ಮಲ್ಕಾಜ್ಗಿರಿ ಜಿಲ್ಲೆಯನ್ನು ನಿರ್ಮಿಸಲು ಜಿಲ್ಲೆಗಳ ಪುನಃ-ಸಂಘಟನೆಯ ಸಮಯದಲ್ಲಿ ಅದನ್ನು ರಚಿಸಲಾಗಿದೆ.

## ಭೂಗೋಳ
ರಂಗಾ ರೆಡ್ಡಿ ಜಿಲ್ಲೆಯು ಸುಮಾರು 7,500 ಚದರ ಕಿಲೋಮೀಟರ್ (2,900 ಚದರ ಮೈಲಿ) ಪ್ರದೇಶವನ್ನು ಹೊಂದಿದೆ.ಹೈದರಾಬಾದ್ / ಸಿಕಂದರಾಬಾದ್ನ ರಾಜಧಾನಿ ನಗರಕ್ಕೆ ಮುಖ್ಯ ಕುಡಿಯುವ ನೀರಿನ ಮೂಲವಾಗಿದ್ದು, ಗಂಡಿಪೆಟ್ನಲ್ಲಿರುವ ಮುಸ್ಸಿ ನದಿಯ ಮೇಲೆ ಉಸ್ಮಾನ್ ಸಾಗರ್, ಹಿಮಾಯತ್ ಸಾಗರ್ ಎಂದು ಕರೆಯಲ್ಪಡುವ ಒಂದು  ನೀರಿನ ಜಲಾಶಯವಾಗಿದೆ.

## ಜನಸಂಖ್ಯಾಶಾಸ್ತ್ರ 
2011 ರ ಜನಗಣತಿಯ ಪ್ರಕಾರ ರಂಗಾ ರೆಡ್ಡಿ ಜಿಲ್ಲೆಯು 2,446,265 ಜನಸಂಖ್ಯೆಯನ್ನು ಹೊಂದಿದೆ. ಇದರಲ್ಲಿ 1,254,184 ಗಂಡು ಮತ್ತು  1,192,081 ಹೆಣ್ಣು ಮಕ್ಕಳು ಇದ್ದರು.

## ಆರ್ಥಿಕತೆ 
ಮಧ್ಯಮ ಪ್ರಮಾಣದ ಕೈಗಾರಿಕೆಗಳು ಮತ್ತು ಸಿಮೆಂಟ್ ಕಾರ್ಪೋರೇಶನ್ ಆಫ್ ಇಂಡಿಯಾ (CCI) ನ ಸಿಮೆಂಟ್ ಕಾರ್ಖಾನೆಗಳು ತಾಂಡೂರ್ನಲ್ಲಿ ಸ್ಥಾಪಿತವಾಗಿವೆ.ಮತ್ತೊಂದು ಪ್ರಮುಖ ಕಂಪೆನಿ ಹೈದರಾಬಾದ್ ಕೆಮಿಕಲ್ಸ್ ಮತ್ತು ಫರ್ಟಿಲೈಸರ್ಸ್ ಆಗಿದ್ದು, 1942 ರಲ್ಲಿ ಮೌಲಾ-ಅಲಿಯಲ್ಲಿ ಸ್ಥಾಪನೆಯಾಯಿತು.2006 ರಲ್ಲಿ ಭಾರತ ಸರ್ಕಾರವು ರಂಗ ರೆಡ್ಡಿ ದೇಶದ 250 ಅತ್ಯಂತ ಹಿಂದುಳಿದ ಜಿಲ್ಲೆಗಳಲ್ಲಿ ಒಂದಾಗಿದೆ (ಒಟ್ಟು 640 ರಲ್ಲಿ).  ಇದು ಹಿಂದುಳಿದ ಪ್ರದೇಶಗಳ ಗ್ರಾಂಟ್ ನಿಧಿ ಕಾರ್ಯಕ್ರಮದಿಂದ (BRGF) ಹಣವನ್ನು ಪಡೆದ ತೆಲಂಗಾಣದಲ್ಲಿನ ಒಂಬತ್ತು ಜಿಲ್ಲೆಗಳಲ್ಲಿ ಒಂದಾಗಿದೆ.

## ಆಡಳಿತ ವಿಭಾಗಗಳು
ಜಿಲ್ಲೆಯ ಚೆವೆಲ್ಲಾ, ಇಬ್ರಾಹಿಂಟಾಟ್ನಂ, ರಾಜೇಂದ್ರನಗರ, ಕಂದಕುರ್ ಮತ್ತು ಶಾದ್ನಗರ ಐದು ಆದಾಯ ವಿಭಾಗಗಳನ್ನು ಹೊಂದಿರುತ್ತದೆ. ಅವುಗಳನ್ನು 27 ಮಂಡಲಗಳಾಗಿ ವಿಂಗಡಿಸಲಾಗಿದೆ. 

## ವಿಧಾನಸಭಾ  ಕ್ಷೇತ್ರಗಳು 
ರಂಗ ರೆಡ್ಡಿ ಜಿಲ್ಲೆಯ 7 ವಿಧಾನಸಭಾ ಕ್ಷೇತ್ರಗಳಿವೆ. ಅವರು ಚೆವೆಲ್ಲ, ರಾಜೇಂದ್ರನಗರ್, ಎಲ್.ಬಿ.ನಗರ, ಶದ್ನಗರ, ಸೆರ್ಲಿಂಪಾಲಿ, ಇಬ್ರಾಹಿಂಟಾಟ್ನಾಮ್ ಮತ್ತು ಮಹೇಶ್ವರಂ.
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
*Brief Industrial Profile of Ranga Reddy District 
*District wise villages covered in Ranga Reddy 

ವರ್ಗ: ತೆಲಂಗಾಣ ಜಿಲ್ಲೆಗಳು
ವರ್ಗ: ಭಾರತದ ಜಿಲ್ಲೆಗಳು
ವಿಕಾರಾಬಾದ್ ಜಿಲ್ಲೆ

**ವಿಕಾರಾಬಾದ್ ಜಿಲ್ಲೆಯು** ತೆಲಂಗಾಣ ರಾಜ್ಯದಲ್ಲಿ ಒಂದು ಜಿಲ್ಲೆಯಾಗಿದೆ. ವಿಕಾರಾಬಾದ್ ಜಿಲ್ಲಾ  ಕೇಂದ್ರವಾಗಿದೆ.ಇದು ಜಿಲ್ಲೆಯಾಗುವದಕ್ಕಿಂತ ಮುಂಚೆ ರಂಗಾರೆಡ್ಡಿ ಜಿಲ್ಲೆಯ ಭಾಗವಾಗಿತ್ತು.

## ಭೂಗೋಳ 
ಜಿಲ್ಲೆಯು 3,386.00 ಚದರ ಕಿಲೋಮೀಟರ್ (1,307.34 ಚದರ ಮೈಲಿ) ಪ್ರದೇಶವನ್ನು ಹೊಂದಿದೆ. ಜಿಲ್ಲೆಯು  ಸಂಗ್ರರೆಡ್ಡಿ, ರಂಗ ರೆಡ್ಡಿ, ಮಹಬೂಬ್ನಗರ ಮತ್ತು ಕರ್ನಾಟಕ ರಾಜ್ಯಗಳ ಜಿಲ್ಲೆಗಳು  ಸುತ್ತುವರಿದಿದೆ.

## ಜನಸಂಖ್ಯಾಶಾಸ್ತ್ರ
2011 ರ ಜನಗಣತಿಯಂತೆ, ಜಿಲ್ಲೆಯ ಜನಸಂಖ್ಯೆಯು 927,140 ಜನಸಂಖ್ಯೆ ಹೊಂದಿದೆ. 
## ಆಡಳಿತ ವಿಭಾಗಗಳು 
ಜಿಲ್ಲೆಯು ತಾಂಡೂರ್ ಮತ್ತು ವಿಕಾರಾಬಾದ್ ಎರಡು ಆದಾಯ ವಿಭಾಗಗಳನ್ನು ಹೊಂದಿರುತ್ತದೆ. ಇದನ್ನು 18 ಮಂಡಲಗಳಾಗಿ ವಿಂಗಡಿಸಲಾಗಿದೆ.
## ಮಂಡಲಗಳು
### ತಾಂಡೂರ್  ಆದಾಯ ವಿಭಾಗ
# ಬಶೀರಬಾದ್ 
# ಬೊಮ್ಮರಸ್ಪೇಟ್ 
# ಡೌತಾಬಾದ್ 
#ಕೊಡಂಗಲ್ 
# ಪೆಡ್ಡೆಮುಲ್ 
# ತಾಂಡೂರ್ 
# ಯೇಲಾಳ್

### ವಿಕಾರಾಬಾದ್ ಆದಾಯ ವಿಭಾಗ
#ಬಂಟ್ವಾರಂ 
#ಧರೂರ್
#ಡೊಮ
#ಕುಲ್ಕಚೇರ್ಲಾ
#ಕೋಟೆಪಲ್ಲಿ
#ಮಾರ್ಪಲ್ಲಿ
#ಮೊಮಿನ್ಪೆಟ್
#ನವಾಬ್ಬೆಟ್ 
#ಪುದುರ್
# ಪರಿಗಿ
# ವಿಕಾರಾಬಾದ್ 

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
*District Administration –Formation/Reorganization of District, Revenue 
*www.vikarabad.telangana.gov.in

ವರ್ಗ:ಭಾರತದ ಜಿಲ್ಲೆಗಳು
ವರ್ಗ:ತೆಲಂಗಾಣದ ಜಿಲ್ಲೆಗಳು
ಕೆಳದಿ ನಾಯಕರ ವಂಶವೃಕ್ಷ

ಕೆಳದಿ ಅರಸು ಮನೆತನದ ವಂಶಾವಳಿ ಕೆಳಗಿನಂತಿದೆ

## ನೋಡಿ
*ಕೆಳದಿ
*ಶಿವಮೊಗ್ಗ
## ಹೊರ ಸಂಪರ್ಕ
## ಉಲ್ಲೇಖಗಳು 
ವರ್ಗ:ಇತಿಹಾಸ
ಕಾದಲವೇಣಿ

**ಕಾದಲವೇಣಿ** (ಇಂಗ್ಲೀಷ್: Kadalaveni) ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದ ಒಂದು ಹಳ್ಳಿ ಪ್ರದೇಶ. ಇದು ಕರ್ನಾಟಕ ರಾಜ್ಯದ ಚಿಕ್ಕಬಳ್ಳಾಪುರ ಜಿಲ್ಲೆಯ ಗೌರಿಬಿದನೂರು ತಾಲ್ಲೂಕಿನಲ್ಲಿದೆ. 
ಕಾದಲವೇಣಿಯು ಉಪ ಜಿಲ್ಲೆಯ ಕೇಂದ್ರ ಕಾರ್ಯಾಲಯ ಗೌರಿಬಿದನೂರಿನಿಂದ ಸುಮಾರು ೬ ಕಿ.ಮೀ ದೂರದಲ್ಲಿದೆ ಹಾಗೂ ಚಿಕ್ಕಬಳ್ಳಾಪುರ ಜಿಲ್ಲೆಯ ಪ್ರಧಾನ ಕಛೇರಿಯಿಂದ ೪೪ ಕಿ.ಮೀ ದೂರದಲ್ಲಿದೆ.

## ಇತಿಹಾಸ
ಕಾದಲವೇಣಿ ಎಂಬ ಹೆಸರು ಮೂಲತಃ ಕನ್ನಡದ "ಕಾಲು ಹರಿದ ಓಣಿ" ಎಂಬ ಪದದಿಂದ ಬಂದಿದ್ದು, ಕಾಲಕ್ರಮೇಣ ಇದು "ಕಾದಲವೇಣಿ"ಯಾಗಿ ಮಾರ್ಪಾಡಾಗಿದೆ ಎಂದು ಹೇಳಲಾಗುತ್ತದೆ.

## ಜನಸಂಖ್ಯಾಶಾಸ್ತ್ರ
೨೦೧೧ರ ಜನಗಣತಿಯ ಪ್ರಕಾರ ಸ್ಥಳ ಸಂಕೇತ ಅಥವಾ ಕಾದಲವೇಣಿ ಹಳ್ಳಿಯ ಗ್ರಾಮ ಕೋಡ್ ೬೨೩೨೬೨ ಎಂದು ನಮೂದಿಸಿದೆ.

ಗ್ರಾಮದ ಒಟ್ಟು ಭೌಗೋಳಿಕ ಪ್ರದೇಶವು ೮೮೦.೩೨ ಹೆಕ್ಟೇರ್ ಆಗಿದೆ. ಕಾದಲವೇಣಿ ಗ್ರಾಮದಲ್ಲಿ ಒಟ್ಟು ೨,೫೧೨ ಜನಸಂಖ್ಯೆಯನ್ನು ಹೊಂದಿದ್ದು ೧,೨೫೪ ಪುರುಷರು ಮತ್ತು ೧,೨೫೮ ಹೆಂಗಸರಿದ್ದಾರೆ. 
ಈ ಗ್ರಾಮದಲ್ಲಿ ಸುಮಾರು ೫೯೯ ಮನೆಗಳಿವೆ. ಕಾದಲವೇಣಿ ಗ್ರಾಮಕ್ಕೆ ಸಮೀಪದಲ್ಲಿರುವ ಪಟ್ಟಣ ಗೌರಿಬಿದನೂರು, ಇದು ಸುಮಾರು ೬ ಕಿ.ಮೀ ದೂರದಲ್ಲಿದೆ.

### ಕಾದಲವೇಣಿ ಗ್ರಾಮ ಪಂಚಾಯತ್ ಗ್ರಾಮಗಳು
*ಗುಂಡಾಪುರ
*ಮರಳೂರು
*ವೈಚಕುರಾಹಳ್ಳಿ
*ಕಾದಲವೇಣಿ
*ಉಡಮಲೋಡು

## ಸೌಲಭ್ಯಗಳು
ಕಾದಲವೇಣಿ ಗ್ರಾಮವು ಈ ಕೆಳಕಂಡ ಸೌಲಭ್ಯಗಳನ್ನು ಒಳಗೊಂಡಿದೆ
*ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ
*ಸರ್ಕಾರಿ ಪ್ರೌಢಶಾಲೆ
*ಕೆನರಾ ಬ್ಯಾಂಕ್ - ಈ ಬ್ಯಾಂಕ್ ಕಾದಲವೇಣಿ ಗ್ರಾಮದಿಂದ ಗೌರಿಬಿದನೂರು ರಸ್ತೆಯ ಕಡೆಗೆ ಇದೆ.
*ಗ್ರಾಮ ಪಂಚಾಯತ್ ಕಚೇರಿ (ಮಂಡಲ್ ಕಚೇರಿ) - ಗ್ರಾಮದ ಕೇಂದ್ರಭಾಗದಲ್ಲಿ.
*ಕೆ.ಎಂ.ಎಫ್ (ಕರ್ನಾಟಕ ಹಾಲು ಒಕ್ಕೂಟ) ಡೈರಿ - ಕಾದಲವೇಣಿ ಗ್ರಾಮದ ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆಯ ಹಿಂಬಾಗದಲ್ಲಿದೆ.
*ಸರ್ಕಾರಿ ನ್ಯಾಯಬೆಲೆ ಅಂಗಡಿ - ಕರ್ನಾಟಕ ಸರ್ಕಾರದ ಸ್ವಾಮ್ಯದ್ದಾಗಿದೆ.
*ರಾಷ್ಟ್ರೀಯ ಹೆದ್ದಾರಿ-೨೦೬ - ಗೌರಿಬಿದನೂರು ಹಾಗೂ ಮಧುಗಿರಿಯನ್ನು ಸಂಪರ್ಕಿಸುತ್ತದೆ.

## ದೇವಾಲಯಗಳು
*ಹನುಮಾನ್ ದೇವಸ್ಥಾನ
*ಮಾರಮ್ಮ ದೇವಸ್ಥಾನ
*ಗಣೇಶ ದೇವಾಲಯ
*ಮಸೀದಿ
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* http://www.chikballapur.nic.in/ 

ವರ್ಗ:ಗ್ರಾಮಗಳು
ವೃಷಭರಾಶಿ

**ವೃಷಭರಾಶಿ** ರಾಶಿಚಕ್ರದ ನಕ್ಷತ್ರಪುಂಜಗಳಲ್ಲಿ ಒಂದಾಗಿದೆ. ವೃಷಭರಾಶಿಯು ಉತ್ತರ ಖಗೋಳ ಗೋಲಾರ್ಧದ ಒಂದು ದೊಡ್ಡ ಮತ್ತು ಪ್ರಮುಖ ನಕ್ಷತ್ರಪುಂಜವಾಗಿದೆ. ಇದು ಅತ್ಯಂತ ಹಳೆಯ ನಕ್ಷತ್ರಪುಂಜಗಳಲ್ಲಿ ಒಂದಾಗಿದೆ. ಇದು ಆರಂಭಿಕ ಕಂಚಿನ ಯುಗದಷ್ಟು ಹಿಂದಿನದು. ಇದು ವಸಂತ ವಿಷುವತ್ ಸಂಕ್ರಾಂತಿಯ ಸಮಯದಲ್ಲಿ ಸೂರ್ಯನ ಸ್ಥಳವನ್ನು ಗುರುತಿಸುತ್ತದೆ. ಇದರ ಹಳೆಯ ಖಗೋಳ ಚಿಹ್ನೆ (♉︎). ಇದು ಗೂಳಿಯ ತಲೆಯನ್ನು ಹೋಲುತ್ತದೆ.

ಬಾನಿಗೆ ಒಳಮುಚ್ಚಿಗೆ ಅಥವಾ ಚತ್ತು ಹೊದೆಸಿರುವಂತೆ ಭಾಸವಾಗುವ ಅಸಂಖ್ಯ ನಕ್ಷತ್ರ ಚಿತ್ರಗಳನ್ನು ಖಗೋಳವಿಜ್ಞಾನಿಗಳು 88 ವಿವಿಧ ನಕ್ಷತ್ರಪುಂಜಗಳಾಗಿ ವಿಭಾಗಿಸಿದ್ದಾರೆ. ಈ ಪೈಕಿ ಒಂದು ವೃಷಭರಾಶಿ (ಟಾರಸ್). ದ್ವಾದಶ ಅಥವಾ 12 ರಾಶಿಗಳ ಪೈಕಿ ಎರಡನೆಯದು-ಮೊದಲನೆಯದು ಮೇಷ, ಮೂರನೆಯದು ಮಿಥುನ. ಈ 12 ರಾಶಿಗಳೂ ರಾಶಿಚಕ್ರದ (ಝೋಡಿಯಕ್) ಮೇಲಿವೆ. ಸೂರ್ಯ, ಚಂದ್ರ ಮತ್ತು ಗ್ರಹಗಳ ಸಂಚಾರ ಪಥಗಳು ಅಥವಾ ಕಕ್ಷೆಗಳು ರಚಿಸುವ ಇಕ್ಕಟ್ಟು ಪಟ್ಟಿಯೇ ರಾಶಿಚಕ್ರ.
thumb|ಬರೀ ಕಣ್ಣಿಗೆ ಗೋಚರಿಸುವಂತೆ ವೃಷಭರಾಶಿ. ನಕ್ಷತ್ರಪುಂಜ ರೇಖೆಗಳನ್ನು ಸ್ಪಷ್ಟತೆಗಾಗಿ ಸೇರಿಸಲಾಗಿದೆ.
ವೃಷಭರಾಶಿಯ ಆಕಾರವನ್ನು ಬಲಕ್ಕಿರುವ ಚಿತ್ರದಲ್ಲಿ ಕಾಣಿಸಿದೆ. ಸುಮಾರು 5 ಬಿಡಿ ನಕ್ಷತ್ರಗಳು ರಚಿಸುವ V-ಆಕಾರದಿಂದ ಇದನ್ನು ಗುರುತಿಸುತ್ತೇವೆ. V-ಯ ಕೋನಶೃಂಗ ಪಶ್ಚಿಮದತ್ತ ತಿರುಗಿದೆ.

## ಪ್ರಮುಖ ನಕ್ಷತ್ರಗಳು 
* ದಕ್ಷಿಣ ಬಾಹುವಿನ ತುದಿ ನಕ್ಷತ್ರದ ಬಣ್ಣ ಮಾಣಿಕ್ಯ ಕೆಂಪು. ಇದು ರೋಹಿಣಿ (ಆಲ್ಡೆಬರಾನ್). ಇದೊಂದು ರಕ್ತದೈತ್ಯ ನಕ್ಷತ್ರ (ರೆಡ್ ಜಯಂಟ್ ಸ್ಟಾರ್). ಭೂಮಿಯಿಂದ ದೂರ 69 ಜ್ಯೋತಿರ್ವರ್ಷಗಳು. ಇದರ ಅರ್ಥ ಇಂದಿನಿರುಳು ನಮಗೆ ಕಾಣುವ ರೋಹಿಣಿ ವಾಸ್ತವವಾಗಿ 69 ವರ್ಷ ಹಿಂದಿನದು! ಇದರ ಉಜ್ಜ್ವಲತಾಂಕ (ಮ್ಯಾಗ್ನಿಟ್ಯೂಡ್) 0.86.

* ವೃಷಭರಾಶಿಯ ಇನ್ನೊಂದು ಮುಖ್ಯ ನಕ್ಷತ್ರವಿದು: ಅಗ್ನಿ (ಎಲ್‍ನಾಥ್), ಉಜ್ಜ್ವಲತಾಂಕ 1.65, ನೀಲದೈತ್ಯ (ಬ್ಲೂ ಜಯಂಟ್), ದೂರ 140 ಜ್ಯೋತಿರ್ವರ್ಷ.
* ಬಿಡಿ ಬಿಡಿಯಾಗಿ ಎಣಿಸಬಲ್ಲ 7 ನಕ್ಷತ್ರಗಳ ನಿಬಿಡ ನಿತ್ಕಟ ಒಕ್ಕೂಟ ಕೃತ್ತಿಕಾಗುಚ್ಛ (ಪ್ಲಿಯಡಿಸ್) ವೃಷಭರಾಶಿಯಲ್ಲಿದೆ. ಪುಟ್ಟ ಸೌಟಿನಂತೆ ಇದರ ಆಕಾರ.
* ಸುಮಾರು 200 ಬಿಡಿ ನಕ್ಷತ್ರಗಳ ವಿಸ್ತಾರ ಒಕ್ಕೂಟ ವೃಷಭ ರಾಶಿಯಲ್ಲಿದೆ. ಇದಕ್ಕೆ ಹಯಡಿಸ್ ಎಂದು ಹೆಸರು.

## ಉಲ್ಲೇಖಗಳು 
ವರ್ಗ:ನಕ್ಷತ್ರಕೂಟಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
* ವೃಷಭ ರಾಶಿ ದಿನ ಭವಿಷ್ಯ 
* ನಾಳೆಯ ವೃಷಭ ರಾಶಿ ಭವಿಷ್ಯ
ಕೈಲಾಸನಾಥ

**ಕೈಲಾಸನಾಥ** ಮಂದಿರವು ಒಂದೇ ಕಲ್ಲಿನಿಂದ ಕೆತ್ತಲಾಗಿರುವ ಭಾರತದ ಅತಿದೊಡ್ಡ ಪ್ರಾಚೀನ ಹಿಂದೂ ದೇವಾಲಯ . ಇದು  ಮಹಾರಾಷ್ಟ್ರದ ಎಲ್ಲೋರಾದಲ್ಲಿದೆ. ಇದರ  ಗಾತ್ರ, ವಾಸ್ತುಶಿಲ್ಪ ಮತ್ತು ಶಿಲ್ಪಕಲಾಕೃತಿಗಳ ಕಾರಣದಿಂದಾಗಿ ಇದು ಭಾರತದ ಅತ್ಯಂತ ಗಮನಾರ್ಹವಾದ ಗುಹಾ ದೇವಾಲಯಗಳಲ್ಲಿ ಒಂದಾಗಿದೆ. 
alt=ಕೈಲಾಸನಾಥ ಮಂದಿರ (ಗುಹೆ ೧೬), ಎಲ್ಲೋರಾ|thumb|263x263px|ಕೈಲಾಸನಾಥ ಮಂದಿರ (ಗುಹೆ ೧೬), ಎಲ್ಲೋರಾ
alt= ಕೈಲಾಸನಾಥ ಮ೦ದಿರ|thumb| ಕೈಲಾಸನಾಥ ಮ೦ದಿರ
ಕೈಲಾಸನಾಥ ದೇವಾಲಯವು (೧೬ನೇ ಗುಹೆ) ಎಲ್ಲೋರ ದೇವಾಲಯ ಸಂಕೀರ್ಣವೆಂದೇ ಹೆಸರಾದ ೩೨ ಗುಹಾಂತರ ದೇವಾಲಯಗಳಲ್ಲಿ ಒಂದು. ದೇವಾಲಯವು ದಕ್ಷಿಣ ಭಾರತದ ದೇವಾಲಯಗಳ ಶೈಲಿಯಲ್ಲಿದ್ದು ದ್ರಾವಿಡಿಯನ್ನರ ಕಲೆಯ ಪ್ರಶಂಸನೀಯ ಸಾಧನೆಯಾಗಿದೆ. ಈ ಯೋಜನೆಯನ್ನು ಪ್ರಸ್ತುತ ಕರ್ನಾಟಕ ರಾಜ್ಯದಲ್ಲಿರುವ ಮಾನ್ಯಕೇತದಿಂದ ಆಡಳಿತ ಮಾಡಿದ ೮ ನೇ  ಶತಮಾನದ ರಾಷ್ಟ್ರಕೂಟ ರಾಜವಂಶದ  ಕೃಷ್ಣ ೧ (757–773) ಇವರಿಂದ ಪ್ರಾರಂಭಿಸಲಾಯಿತು.

## ಇತಿಹಾಸ 
ಕೈಲಾಸ ದೇವಾಲಯದ ಕುರಿತು ಇತಿಹಾಸದ ದಾಖಲೆಗಳಲ್ಲಿ ಎಲ್ಲೂ ಮೀಸಲಾದ ಉಲ್ಲೇಖ ಇಲ್ಲವಾದ್ದರಿಂದ ಇದರ ನಿರ್ಮಾಣದ ಕುರಿತು ಅಷ್ಟೊಂದು ತಿಳಿದು ಬರುವುದಿಲ್ಲ. ಹೀಗಿದ್ದರೂ, ರಾಷ್ಟ್ರಕೂಟ ಅರಸನೋರ್ವ ಇದರ ನಿರ್ಮಾಣಕ್ಕೆ ತೊಡಗಿದ ಎಂದು ಸಂಶಯಾತೀತ ತೀರ್ಮಾನಕ್ಕೆ ಬರಲಾಗಿದೆ. ಶಾಸನಗಳೆರಡು "ಕೃಷ್ಣರಾಜ" ಎಂಬ ಹೆಸರನ್ನು ಈ ದೇವಾಲಯದೊಡನೆ ಜೋಡಿಸಿರುವ ಕಾರಣ, ರಾಷ್ಟ್ರಕೂಟ ಅರಸ ಮೊದಲನೇ ಕೃಷ್ಣ ಇದರ ನಿರ್ಮಾಣಕ್ಕೆ ತೊಡಗಿದ ಎಂದು ನಂಬಲಾಗಿದೆ ಇದು ಕ್ರಿ.ಶ 1078 ರಲ್ಲಿ ಸ್ಥಾಪನೆ ಆಗಿದೆ  ಎಂದು  ಹೇಳಲಾಗಿದೆ..

ಚಿತ್ರ:Kailasa Temple Ellora Caves 1913.jpg|ಕೈಲಾಸ ಮ೦ದಿರ, ೧೯೧೩
ಚಿತ್ರ:Gajalakshmi, Cave No. 16 (Kailasa Temple), Ellora Caves.jpg|ಗಜಲಕ್ಷ್ಮಿ 
ಚಿತ್ರ:Linga Kailasa Temple Cave 16 Hindu Cave Ellora Caves India - panoramio.jpg|ಶಿವಲಿ೦ಗ

alt=ಕೈಲಾಸನಾಥ ಮಂದಿರದ ತಳನಕ್ಷೆ|thumb|372x372px|ಕೈಲಾಸನಾಥ ಮಂದಿರದ ತಳನಕ್ಷೆ

ವರ್ಗ:ದೇವಾಲಯಗಳು
ನುಡಿಸಿರಿ ಪುರಸ್ಕ್ರುತರು

## ಆಳ್ವಾಸ್ ನುಡಿಸಿರಿ ಪುರಸ್ಕಾರ
ಮೂಡಬಿದಿರೆ...ಆಳ್ವಾಸ್ ಶಿಕ್ಷಣ ಪ್ರತಿಷ್ಹಾನದ ಆಶ್ರಯದಡಿ,ಡಿಸೆಂಬರ್ ೧ರಿಂದ ೩ರ ವರೆಗೆ ನೆಡೆಯಲಿರುವ 'ಆಳ್ವಾಸ್ ನುಡಿಸಿರಿ ಸಮ್ಮೇಳನದಲ್ಲಿ ಕನ್ನಡ ನಾಡು ನುಡಿಗಾಗಿ ಶ್ರಮಿಸಿದ ೧೫ ಮಂದಿ ಸಾದಕರಿಗೆ 'ಆಳ್ವಾಸ್ ನುಡಿಸಿರಿ' ಪ್ರಶಸ್ತಿ ನೀಡಿ ಗೌರವಿಸಲಾಗುವುದು.
ಡಿಸೆಂಬರ್ ೩ರಂದು ಸಂಜೆ ೪ಗಂಟೆಗೆ ನೆಡೆವ ಸಮಾರೋಪದಲ್ಲಿ ಪ್ರಶಸ್ತಿ ಪ್ರಧಾನ ನೆಡೆಯುತ್ತದೆ.
ಪ್ರಶಸ್ತಿಯು ೨೫೦೦೦ ನಗದು ಪುರಸ್ಕಾರ,ಪ್ರಶಸ್ತಿ ಪತ್ರ ಹಾಗು ಸ್ಮರಣಿಕೆ ಒಳಗೊಂಡಿರುತ್ತದೆ.
## ಪ್ರಶಸ್ತಿಗೆ ಆಯ್ಕೆಯಾದವರು
#ಬಿಷಪ್ ಹೆನ್ರಿ ಡಿ'ಸೋಜ  (ಸ್ವಾತಂತ್ರ ಹೋರಾಟಗಾರ)
#ವಿಜಯ್ ಕುಮಾಶೆಟ್ಟಿ   (ನಾಟಕಕಾರ)
#ಎಚ್.ಎಸ್ ದೊರೆಸ್ವಾಮಿ  (ನಿವೃತ್ತ ನ್ಯಾಯಮೂತಿ೯)
#ಸಂತೋಷ್ ಹೆಗ್ದೆ  (ಸಾಹಿತಿ ತಜ್ನ) ಧಾರವಾಡ
#ತೇಜಸ್ವಿ ಕಟ್ಟೀಮನಿ (ಸಾಹಿತಿ)
#ಡಾ.ಸಿದ್ದಲಿಂಗ ಪಟ್ಟಣ ಶೆಟ್ಟಿ (ಮಹಿಳಾ ಹೋರಾಟಗಾರ್ತಿ)
#ವಿಜಯಾದಬ್ಬೆ   (ದಲಿತ ಕವಿ,ಸಾಹಿತಿ) ತುಮಕೂರ್
#ಕೆ.ಬಿ ಸಿದ್ದಯ್ಯ  (ಸಾಹಿತಿ,ಕನ್ನಡ ಫ್ರಾಧ್ಯಾಪಕರು) ಮೈಸೂರ್
#ಜಿ,ಎಚ್ ಹನ್ನೆರಡುಮಠ (ಇತಿಹಾಸ ರಚನೆ,ಶಾಸ್ತ್ರ ತಜ್ನ)
#ಸುರೇಂದ್ರ ರವ್  (ಯಕ್ಷಗಾನ ಪಂಡಿತ)
#ಪದ್ಮಾವತಿ ದಂಡಾವತಿ (ಹಿರಿಯ ಪತ್ರಕರ್ತ)
#ಪ್ರಭಾಕರ್ ಜೋಶಿ  (ತೂಗುಸೇತುವೆಗಳ ಸರದಾರ)
#ರತ್ನಮಾಲಾ ಪ್ರಕಾಶ್ (ಸುಗಮ ಸಂಗೇತಕಲಾವಿದೆ)
#ಲಕ್ಶ್ಮಿನಾರಾಯಣ   (ರಥ ಶಿಲ್ಪಿ)
#ನಾಡೋಜ.ಎನ್

ವರ್ಗ:ಪ್ರಶಸ್ತಿಗಳು
ಸಂಗಾರೆಡ್ಡಿ ಜಿಲ್ಲೆ

**ಸಂಗಾರೆಡ್ಡಿ ಜಿಲ್ಲೆ** ಭಾರತದ ತೆಲಂಗಾಣ ರಾಜ್ಯದ ಒಂದು ಜಿಲ್ಲೆಯಾಗಿದೆ . 
## ಭೂಗೋಳ 
ಜಿಲ್ಲೆಯು 4,464.87 ಚದರ ಕಿಲೋಮೀಟರ್ (1,723.90 ಚದರ ಮೈಲಿ) ಪ್ರದೇಶದಲ್ಲಿ ಹರಡಿದೆ.
## ಜನಸಂಖ್ಯಾಶಾಸ್ತ್ರ 
2011 ರ ಜನಗಣತಿಯ ಪ್ರಕಾರ, ಜಿಲ್ಲೆಯ  1,527,628 ಜನಸಂಖ್ಯೆಯನ್ನು ಹೊಂದಿದೆ. 

## ಆಡಳಿತ ವಿಭಾಗಗಳು
ಜಿಲ್ಲೆಯ ನಾರಾಯಣಖೇಡ್ , ಸಂಗಾರೆಡ್ಡಿ ಮತ್ತು ಜಹೀರಾಬಾದ್ ಆದಾಯ ವಿಭಾಗಳಾಗಿ ಮತ್ತು  20 ಮಂಡಲ್ ಗಳಾಗಿ  ವಿಂಗಡಿಸಲಾಗಿದೆ.
## ಆದಾಯ ವಿಭಾಗಗಳು
### ನಾರಾಯಣಖೆಡ್
#ಕಲ್ಹರ್ 
#ಕಾಂಗ್ಟಿ 
#ಮನೋರ್
#ನಜಿಲ್ ಗಿಡ್ಡ 
#ನಾರಾಯಣ್  ಖೇಡ್ 
#ಸಿರ್ಗಾಪುರ್ 
### ಸಂಗಾರೆಡ್ಡಿ
#ಅಮೀನ್ಪುರ್ 
#ಅಂಡೋಲ್
#ಗುಮ್ಮಡಿದಾಳ 
#ಹತ್ನೋರಾ 
#ಜಿನ್ನಾರಮ್ 

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
*Divisions and Mandals in Sangareddy District
*Brief Industrial Profile of Medak District 
*Sangareddy City in India 

ವರ್ಗ: ತೆಲಂಗಾಣ ಜಿಲ್ಲೆಗಳು
ವರ್ಗ: ಭಾರತದ ಜಿಲ್ಲೆಗಳು
ಇ-ಬುಕ್ ರೀಡರ್

thumb|ಕಿಂಡಲ್ ಇ-ಬುಕ್ ರೀಡರ್ ಬಳಸಿ ಓದುತ್ತಿರುವುದು

ಇ-ಬುಕ್ ರೀಡರ್ ಎಂಬುದು ಒಂದು ಕೈಯಲ್ಲಿ ಹಿಡಿದು ವಿ-ಪುಸ್ತಕಗಳನ್ನು ಓದುವ ಸಾಧನ. ಇದನ್ನು ಪ್ರಮುಖವಾಗಿ ಇ-ಬುಕ್ ಅರ್ಥಾತ್ ವಿದ್ಯುನ್ಮಾನ ಪುಸ್ತಕಗಳನ್ನು ಓದುವುದಕ್ಕಾಗಿ ವಿನ್ಯಾಸ ಮಾಡಲಾಗಿದೆ.

ಪರದೆಯ ಮೇಲೆ ಪಠ್ಯವನ್ನು ತೋರಿಸಬಲ್ಲ ಯಾವುದೇ ಸಾಧನವು ಇ-ಬುಕ್ ರೀಡರ್ ಆಗಿ ಕೆಲಸ ಮಾಡಬಲ್ಲುದು. ಆದರೆ ವಿ-ಪುಸ್ತಕಗಳನ್ನು ಓದಲೆಂದೇ ವಿನ್ಯಾಸ ಮಾಡಿದ ಸಾಧನಗಳು ಪ್ರಖರ ಬೆಳಕಿನಲ್ಲಿ ಓದಲು ಉತ್ತಮವಾಗಿರುತ್ತವೆ ಮತ್ತು ಕಡಿಮೆ ಬ್ಯಾಟರಿ ಕೋಶ ಬಳಕೆ ಮಾಡುತ್ತವೆ. ಈ ಸಾಧನಗಳನ್ನು ಒಂದು ಕಡೆಯಿಂದ ಇನ್ನೊಂದು ಕಡೆಗೆ ಕೊಂಡೊಯ್ಯುವುದು ಸುಲಭ. ಒಂದು ಇ-ಬುಕ್ ರೀಡರ್‍ನಲ್ಲಿ ಸಾವಿರಾರು ಪುಸ್ತಕಗಳನ್ನು ಸಂಗ್ರಹಿಸಿಡಬಹುದು. 

## ಪೀಠಿಕೆ 
thumb|ಇ-ಬುಕ್ ರೀಡರ್
ಇ-ಬುಕ್ ರೀಡರ್ ಬಹುಮಟ್ಟಿಗೆ ಟ್ಯಾಬ್ಲೆಟ್ ಗಣಕದ ಗಾತ್ರದಲ್ಲಿರುತ್ತದೆ ಹಾಗೂ ಹೋಲುತ್ತದೆ. ಇ-ಬುಕ್ ರೀಡರ್‍ನ ಬ್ಯಾಟರಿ ಬಾಳಿಕೆ ಉತ್ತಮವಾಗಿರುವುದರಿಂದ ಒಮ್ಮೆ ಪೂರ್ತಿ ಚಾರ್ಜ್ ಮಾಡಿದರೆ ವಾರಗಳ ಕಾಲ ಬಳಸಬಹುದು. ಅಷ್ಟು ಮಾತ್ರವಲ್ಲದೆ ಇ-ಬುಕ್ ರೀಡರ್‍ಗಳಲ್ಲಿ ಯಾವುದೇ ಇತರೆ ಕಿರುತಂತ್ರಾಂಶಗಳು (ಆಪ್) ಇರುವುದಿಲ್ಲ. 

ಬಹುತೇಕ ಇ-ಬುಕ್ ರೀಡರ್‍ಗಳು ಅಂತರಜಾಲ ಸಂಪರ್ಕವನ್ನು ಬಳಸುತ್ತಿವೆ. ಈ ಸಂಪರ್ಕವು ವೈಫೈ ಅಥವಾ ೩ಜಿ/೪ಜಿ ಡಾಟಾ ಆಗಿರಬಹುದು. ಅಂತರಜಾಲ ತಾಣದ ಮೂಲಕ ವಿ-ಪುಸ್ತಕಗಳನ್ನು ಕೊಳ್ಳುವುದನ್ನು ಇವು ಬೆಂಬಲಿಸುತ್ತವೆ.

## ಇತಿಹಾಸ 
ಇಬುಕ್ ರೀಡರ್‍ಗಳು ಹಲವು ತಲೆಮಾರುಗಳನ್ನು ದಾಟಿ ಬಂದಿವೆ. ರಾಕೆಟ್ ಇ-ಬುಕ್ ರೀಡರ್ ಎನ್ನುವುದು ಪ್ರಥಮ ಇಬುಕ್ ರೀಡರ್ ಆಗಿತ್ತು. ೧೯೮೮ರ ಇಸವಿಯಲ್ಲಿ ಇನ್ನೂ ಹಲವಾರು ಇ-ಬುಕ್ ರೀಡರ್‍ಗಳು ಮಾರುಕಟ್ಟೆಗೆ ಬಂದವು. ೧೯೯೭ರಲ್ಲಿ ಇ-ಇಂಕ್ ಕೋರ್ಪೊರೇಶನ್ ಎಂಬ ಕಂಪೆನಿ ಅಸ್ತಿತ್ವಕ್ಕೆ ಬಂದು ಇ-ಪೇಪರ್ ತಂತ್ರಜ್ಞಾನವನ್ನು ಬಳಕೆಗೆ ತಂದಿತು. ಈ ತಂತ್ರಜ್ಞಾನದ ಮೂಲಕ ಪರದೆಯು ಮಾಮೂಲಿ ಕಾಗದದಂತೆ ಬೆಳಕನ್ನು ಪ್ರತಿಫಲಿಸುತ್ತದೆ. ಸೋನಿ ಕಂಪೆನಿಯು ಈ ತಂತ್ರಜ್ಞಾನವನ್ನು ೨೦೦೬ರಲ್ಲಿ ಬಳಸಿತು. ತದನಂತರ ಅಮೆಝಾನ್ ಕಿಂಡಲ್‍ನಲ್ಲಿ ಈ ತಂತ್ರಜ್ಞಾನದ ಬಳಕೆ ಆಯಿತು. ಕಿಂಡಲ್ ಇಬುಕ್ ರೀಡರ್ ಅಮೆಝಾನ್ ಕಿಂಡಲ್ ಜಾಲತಾಣದಿಂದ  ಪುಸ್ತಕಗಳನ್ನು ಡೌನ್ಲೋಡ್ ಮಾಡಿಕೊಳ್ಳುತ್ತದೆ. 

## ಮುಕ್ತ ಬಳಕೆಯ ಪುಸ್ತಕಗಳು 
ಹಕ್ಕುಸ್ವಾಮ್ಯ ಮುಗಿದ ಪುಸ್ತಕಗಳನ್ನು ಮುಕ್ತ ಬಳಕೆಯ ಪುಸ್ತಕಗಳು ಎನ್ನಲಾಗುತ್ತದೆ. ಈ ಪುಸ್ತಕಗಳನ್ನು ಯಾವುದೇ ನಿರ್ಬಂಧನೆಗಳಿಲ್ಲದೆ ಪ್ರತಿ ಮಾಡಬಹುದು ಮತ್ತು ಹಂಚಬಹುದು  ಅಂತರಜಾಲದಲ್ಲಿ ಅಂತಹ ಜಾಲತಾಣಗಳು ಹಲವಾರಿವೆ.

## ಜನರ ಸ್ವೀಕಾರ 
ಇ-ಬುಕ್ ರೀಡರ್‍ಗಳು ಪುಸ್ತಕ ಮುದ್ರಣ ಮತ್ತು ಪ್ರಕಾಶನ ಉದ್ಯೋಗದ ಮೇಲೆ ಗಾಢವಾದ ಪರಿಣಾಮ ಬೀರಿದೆ. ಹಲವು ನಿಯತಕಾಲಿಕೆಗಳು ತಮ್ಮ ಪ್ರಕಾಶನವನ್ನು ನಿಲ್ಲಿಸಿವೆ 
ಅಥವಾ ಈ ವಿಧಾನಕ್ಕೆ ತಮ್ಮನ್ನು ಬದಲಾಯಿಸಿಕೊಂಡಿವೆ

##  ಉಲ್ಲೇಖಗಳು 
ವರ್ಗ:ಪುಸ್ತಕಗಳು
ಶ್ರೀ ಮಹಾಲಕ್ಷ್ಮೀ ದೇವಸ್ಥಾನ , ಉಚ್ಚಿಲ

೧೯೫୭ ರಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮೊಗವೀರ ಮಹಾಜನ ಸಮಾಜದ ಮುಂದಾಳತ್ವದಲ್ಲಿ ಧಾರ್ಮಿಕ ಮನೋಭಾವದಲ್ಲಿ ಸಮಾಜದವರು ಒಗ್ಗಟ್ಟಿನಿಂದ ದಿ. ಸದೀಯ ಸೌಕಾರ ಅವರ ನೇತ್ರತ್ವದಲ್ಲಿ ಉಚ್ಚಿಲದಲ್ಲಿ ಶ್ರೀ ಮಹಾಲಕ್ಷ್ಮೀ ದೇವಿಯನ್ನು ಪ್ರತಿಷ್ಠಾಪಿಸಿ  ದೇವಸ್ಥಾನ ನಿರ್ಮಿಾಸಿ ಕುಲ ದೇವತೆ ಎಂದು ಪೂಜಿಸಿಕೊಂಡು ಬರುತ್ತಿದ್ದಾರೆ.

ದೇವಸ್ಥಾನ ೧ ಎಕರೆ ಜಮೀನು ವ್ಯಾಪಿಸಿದೆ. ಈಶಾನ್ಯ ಭಾಗದಲ್ಲಿ ಕೆರೆ,ಪಕ್ಕದಲ್ಲಿ ನಾಗಬನ, ಪೂರ್ವ ದಿಕ್ಕಿಗೆ ಧ್ವಜ ಸ್ತಂಭ  ಇವೆ. ದೇವಸ್ಥಾನದ ಒಳಗೆ ಶ್ರೀ ಮಹಾಲಕ್ಷ್ಮಿ, ಮಹಾಗಣಪತಿ ಹಾಗೂ ಭದ್ರಕಾಳಿ ನೆಲೆಸಿದ್ದಾರೆ.

## ಹಿನ್ನೆಲೆ
ಮೊಗವೀರ ಸಮಾಜದ ಕುಲದೇವತೆ  ಮಹಾಲಕ್ಷ್ಮಿ.
୭೦೦೬  ದಲ್ಲಿ ಗಣಪತಿ ಪ್ರತಿಷ್ಟಾಪನೆ ಹಾಗೂ ಬ್ರಹ್ಮಕಲಶೋತ್ಸವ ನಡೆಯಿತು.

ಸುಮಾರು ವರ್ಷಗಳಿಂದ ದೇವಳದ ಚಾವಡಿಯಲ್ಲಿ ಸಾಮೂಹಿಕ ಗಣೇಶ ಚತುರ್ಥಿ ಆಚರಣೆ ನಡೆಯುತ್ತಿದೆ.

## ಉಲ್ಲೇಖಗಳು 
ವರ್ಗ:ದೇವಾಲಯಗಳು
ಅನುಶ್ರೀ

**ಅನುಶ್ರೀ**  ಒಬ್ಬ ಭಾರತೀಯ ನಟಿ ಮತ್ತು ಕನ್ನಡ ವಾಹಿನಿಗಳಲ್ಲಿ ಕೆಲಸ ಮಾಡುತ್ತಿರುವ ಕಾರ್ಯಕ್ರಮ ನಿರೂಪಕಿ ಆಗಿದ್ದಾರೆ. ಅವರಿಗೆ ಕರ್ನಾಟಕ ರಾಜ್ಯ ಚಲನಚಿತ್ರ ಹಾಗೂ ಇತರ ಪ್ರಶಸ್ತಿಗಳು ದೊರಕಿದೆ.

## ಜನನ ಹಾಗೂ ಬಾಲ್ಯ
**ಅನುಶ್ರೀ** ಬೆಂಗಳೂರಿನಲ್ಲಿ ೨೫ ಜನವರಿ ೧೯೮೭ ರಲ್ಲಿ ತಂದೆ ಸಂಪತ್ ಮತ್ತು ತಾಯಿ ಶಶಿಕಲಾ ಇವರಿಗೆ ಜನಿಸಿದರು. ಇವರದು ತುಳು ಮಾತಾಡುವ ಕುಟುಂಬವಾಗಿತ್ತು. ಇವರ ತಮ್ಮ ಅಭಿಜಿತ್. ಬಾಲ್ಯದಲ್ಲೇ ಅನುಶ್ರೀ ಇವರ ತಂದೆ ತಾಯಿ ಬೇರೆಯಾಗಿದ್ದರು.

ಇವರು ೫ನೇ ತರಗತಿವರೆಗೆ ಬೆಂಗಳೂರಿನ 
ಸೈಂಟ್ ಥೋಮಸ್  ಶಾಲೆಯಲ್ಲಿ ಕಲಿತಿದ್ದರು. ನಂತರ ಮಂಗಳೂರಿನ ನಾರಾಯಣ ಗುರು ಶಾಲೆಯಲ್ಲಿ ತಮ್ಮ ಶಾಲ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ಇವರಿಗೆ ಪದವಿ ಪೂರ್ವ ಶಿಕ್ಷಣ ಮುಗಿದ ತಕ್ಷಣ ದೂರದರ್ಶನದಲ್ಲಿ ಕೆಲಸ ಮಾಡುವ ಅವಕಾಶ ದೊರೆಯಿತು.

## ವೃತ್ತಿ
ಮಂಗಳೂರು ಮೂಲದ ಪ್ರಾದೇಶಿಕ ವಾಹಿನಿಯಾದ ***ನಮ್ಮ ಟಿವಿ***ಯಲ್ಲಿ ***ಟೆಲಿ ಅಂತ್ಯಾಕ್ಷರಿ*** ಎಂಬ ಫೋನ್-ಇನ್ ಮ್ಯೂಸಿಕ್ ಶೋನಲ್ಲಿ ನಿರೂಪಕಿಯಾಗಿ ಅನುಶ್ರೀ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಈ-ಟಿವಿ ಕನ್ನಡ  ವಾಹಿನಿಯಲ್ಲಿ ಪ್ರಸಾರವಾಗುತ್ತಿದ್ದ 'ಡಿಮ್ಯಾಂಡಪ್ಪೊ ಡಿಮ್ಯಾಂಡು' ಕಾರ್ಯಕ್ರಮದಲ್ಲಿ ನಿರೂಪಕಿಯಾಗಿ ಕಾರ್ಯನಿರ್ವಹಿಸಿದ್ದರು. ಬಿಗ್ ಬಾಸ್ ಕನ್ನಡ- ಸೀಸನ್ 1' ರಿಯಾಲಿಟಿ ಶೋನಲ್ಲಿಯೂ ಭಾಗವಹಿಸಿದ್ದರು.  ಅದರಲ್ಲಿ ಅವರು ೮೦ ದಿನಗಳ ಕಾಲ ಆ ಮನೆಯಲ್ಲಿದ್ದರು. ಇದಲ್ಲದೆ ಅವರು ಬೇರೆ ಕಾರ್ಯಕ್ರಮಗಳಾದ  *ಸುವರ್ಣ ಫಿಲ್ಮ್ ಅವಾರ್ಡ್ಸ್, ಫಿಲ್ಮ್ಫೇರ್ ಅವಾರ್ಡ್ಸ್, ಟಿವಿ 9 ಫಿಲ್ಮ್ ಅವಾರ್ಡ್ಸ್, ಜೀ ಮ್ಯೂಸಿಕ್ ಅವಾರ್ಡ್ಸ್, ಸೈಮಾ ಅವಾರ್ಡ್ಸ್, ಸೆಲೆಬ್ರಿಟಿ ಕ್ರಿಕೆಟ್ ಲೀಗ್,  ಕಾಮಿಡಿ ಕಿಲಾಡಿಗಳು ಮತ್ತು ಸರಿಗಮಪ* ಕಾರ್ಯಕ್ರಮಗಳನ್ನು ನಿರೂಪಣೆ ಮಾಡಿದ್ದಾರೆ.

ಅವರು ಬೆಂಕಿಪಟ್ಟಣ ಎಂಬ ಚಿತ್ರದ ಮೂಲಕ ಕನ್ನಡ ಚಿತ್ರರಂಗಕ್ಕೆ ಪ್ರವೇಶ ಮಾಡಿದರು.  **ಮುರಳಿ ಮೀಟ್ಸ್ ಮೀರಾ** ಎಂಬ ಚಲನಚಿತ್ರಕ್ಕೆ ತಮ್ಮ ಕಂಠದಾನ ಮಾಡಿದ್ದಾರೆ.

## ಕೃಷಿ ಆಸಕ್ತಿ
ಅನುಶ್ರೀ ಅವರು ನಟ ದರ್ಶನ್ ತೂಗುದೀಪ ಅವರಂತೆ ಕೃಷಿ ಆಸಕ್ತಿ ಹೊಂದಿದ್ದಾರೆ. ಹಾಸನದ ಹತ್ತಿರ ೩೦ ಎಕರೆ ಜಮೀನನ್ನು ಖರೀದಿಸಿದ್ದಾರೆ. ಆಧಿಕ ಲಾಭವಿರುವ *ಅಡಿಕೆ ತೋಟ* ಮಾಡಿದ್ದಾರೆ. 2020ರಲ್ಲಿ *ಕ್ಯಾಸನೂರು ನಾಟಿ ಅಡಿಕೆ ತಳಿ* ಸಸಿಗಳನ್ನು ತರಿಸಿ ತೋಟ ಕಟ್ಟಿದ್ದಾರೆ.

## ದೂರದರ್ಶನ
### ರಿಯಾಲಿಟೀ ಶೋಗಳು 
## ಚಲನಚಿತ್ರಗಳ ಪಟ್ಟಿ
## ಪ್ರಶಸ್ತಿಗಳು
## ಉಲ್ಲೇಖಗಳು

ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕಿರುತೆರೆ
ವರ್ಗ:ಚಲನಚಿತ್ರ
ವರ್ಗ:ಕಿರುತೆರೆ ನಟನಟಿಯರು
ವರ್ಗ:೧೯೮೭ ಜನನ
ಜಸ್ಪ್ರೀತ್ ಬುಮ್ರಾ

**ಜಸ್‌ಪ್ರೀತ್ ಜಸ್‌ಬೀರ್ ಸಿಂಘ್ ಬುಮ್ರಾ**, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ವೇಗಿ. ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಮುಂಬೈ ಇಂಡಿಯನ್ಸ್ ತಂಡಕ್ಕೆ ಆಡುತ್ತಾರೆ.

## ಆರಂಭಿಕ ಜೀವನ 
ಬುಮ್ರಾ ರವರು ಡಿಸೆಂಬರ್ ೦೬,೧೯೯೩ರಂದು ಅಹೆಮ್ದಬಾದ್, ಗುಜರಾತ್ನಲ್ಲಿ ಜನಿಸಿದರು. ಗುಜರಾತ್ ನ ೧೯ರ ವಯ್ಯೋಮಿತಿ ಕ್ರಿಕೆಟ್ ತಂಡಕ್ಕೆ ಆಡಲು ಆರಂಭಿಸಿದರು. ನಂತರ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಸ್ಥಾನ ಪಡೆದರು.

## ವೃತ್ತಿ ಜೀವನ 
### ಐಪಿಎಲ್ ಕ್ರಿಕೆಟ್ 
ಏಪ್ರಿಲ್ ೦೪, ೨೦೧೩ರಂದು ಎಂ. ಚಿನ್ನಸ್ವಾಮಿ ಕ್ರೀಡಾಂಗಣ, ಬೆಂಗಳೂರಲ್ಲಿರ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ವಿರುದ್ಧ ನಡೆದ ಪಂದ್ಯದಲ್ಲಿ ಮುಂಬೈ ಇಂಡಿಯನ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಪಾದಾರ್ಪಣೆ ಮಾಡಿದರು.ಇಂಡಿಯನ್ ಪ್ರೀಮಿಯರ್ ಲೀಗ್ ನ ತಮ್ಮ ಚೊಚ್ಚಲ ಪಂದ್ಯದಲ್ಲಿ ಮೂರು ವಿಕೆಟ್ ಪಡೆದು ೩೨ ರನ್ ನೀಡಿದರು.ಇಲ್ಲಿಯವರೆಗೆ ಐಪಿಎಲ್ ನಲ್ಲಿ ೪೬ ವಿಕೆಟ್ ಗಳನ್ನ ಪಡೆದಿದ್ದಾರೆ. ಪ್ರಸ್ತುತ ಇವರು ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಮುಂಬೈ ಇಂಡಿಯನ್ಸ್ ತಂಡಕ್ಕೆ ಆಡುತ್ತಾರೆ.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಜನವರಿ ೨೩, ೨೦೧೬ರಲ್ಲಿ ಆಸ್ಟ್ರೇಲಿಯಾ ವಿರುದ್ಧ ನಡೆದ ಐದನೇ ಹಾಗು ಕೊನೆಯ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಈ ಪಂದ್ಯದಲ್ಲಿ ತಮ್ಮ ೧೦ ಓವರ್ ಗಳಲ್ಲಿ ಕೇವಲ ೪೦ರನ್ ನೀಡಿ ಆಸ್ಟ್ರೇಲಿಯಾದ ನಾಯಕ ಸ್ಟೀವನ್ ಸ್ಮಿತ್ ಹಾಗು ಆಲರೌಂಡರ್ ಜೇಮ್ಸ್ ಫಲ್ಕನರ್ ರವರ ವಿಕೆಟ್ ಪಡೆದರು. ಜನವರಿ ೨೬, ೨೦೧೬ರಂದು ಅಡಿಲೇಡ್‍ನಲ್ಲಿ ಆಸ್ಟ್ರೇಲಿಯಾ ವಿರುದ್ಧ ನಡೆದ ಮೊದಲ ಟಿ-೨೦ ಪಂದ್ಯದ ಮುಖಾಂತರ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು. ತಮ್ಮ ಮೊದಲ ಟಿ-೨೦ ಪಂದ್ಯದಲ್ಲಿ ಕೇವಲ ೨೩ ರನ್ ನೀಡಿ ೩ ವಿಕೆಟ್ ಪಡೆದರು.

## ಶ್ರೇಯಾಂಕ 
*ಪ್ರಸ್ತುತ ಬುಮ್ರಾ ರವರು **ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿ**  ಪ್ರಕಟಿಸುವ ಬಾಲಿಂಗ್ ವಿಭಾಗದ ಶ್ರೇಯಾಂಕಗಳಲ್ಲಿ,
***ಟಿ-೨೦ ಕ್ರಿಕೆಟ್*  ಶ್ರೇಯಾಂಕದಲ್ಲಿ **೦೧ನೇ** ಸ್ಥಾನವನ್ನು ಹೊಂದಿದ್ದಾರೆ.
***ಏಕದಿನ ಕ್ರಿಕೆಟ್*  ಶ್ರೇಯಾಂಕದಲ್ಲಿ **೦೩ನೇ** ಸ್ಥಾನವನ್ನು ಹೊಂದಿದ್ದಾರೆ.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೨೮** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೩೦** ಪಂದ್ಯಗಳು
*ಐಪಿಎಲ್ ಕ್ರಿಕೆಟ್ : **೪೭** ಪಂದ್ಯಗಳು

### ವಿಕೆಟ್ ಗಳು 
#ಏಕದಿನ  ಪಂದ್ಯಗಳಲ್ಲಿ : **೫೨** 
#ಟಿ-೨೦ ಪಂದ್ಯಗಳಲ್ಲಿ  : **೪೦** 
#ಐಪಿಎಲ್ ಪಂದ್ಯಗಳಲ್ಲಿ  : **೪೬** 

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಉಮೇಶ್ ಯಾದವ್

*ಉಮೇಶ್ ಕುಮಾರ್ ತಿಲಕ್ ಯಾದವ್*, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ವೇಗಿ. ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಕೋಲ್ಕತ್ತ ನೈಟ್ ರೈಡರ್ಸ್ ತಂಡಕ್ಕೆ ಆಡುತ್ತಾರೆ.

## ಆರಂಭಿಕ ಜೀವನ 
ಉಮೇಶ್‍ರವರು ಅಕ್ಟೋಬರ್ ೨೫, ೧೯೮೭ರಂದು ನಾಗ್ಪುರ್, ಮಹಾರಾಷ್ಟ್ರದಲ್ಲಿ ಜನಿಸಿದರು. ನವಂಬರ್ ೦೩, ೨೦೦೮ರಲ್ಲಿ ವಿದರ್ಭ ತಂಡದಿಂದ ತಮ್ಮ ಮೊದಲ ಪ್ರಥಮ ದರ್ಜೆ ಕ್ರಿಕೆಟ್ ಆಡಿದರು. ನಂತರ ದುಲೀಪ್ ಟ್ರೋಫೀಯಲ್ಲಿ ಸೆಂಟ್ರಲ್ ಜೋನ್ ತಂಡಕ್ಕೆ ಆಯ್ಕೆಯಾದರು. ಅದೇ ವರ್ಷ ಐಪಿಎಲ್‍ನಲ್ಲಿ ಡೆಲ್ಲಿ ತಂಡದಲ್ಲಿ ಸ್ಥಾನ ಪಡೆದರು. ಮೇ ೨೯, ೨೦೧೩ರಂದು ದೆಹಲಿಯ ತಾನ್ಯ ವಾದ್ವ ಅವರನ್ನು ಮದುವೆಯಾದರು.

## ವೃತ್ತಿ ಜೀವನ 
### ಐಪಿಎಲ್ ಕ್ರಿಕೆಟ್ 
೨೦೦೮ರಲ್ಲಿ ನಡೆದ ಇಂಡಿಯನ್ ಪ್ರೀಮಿಯರ್ ಲೀಗ್ ನ ಮೊದಲ ಅವೃತ್ತಿಯಲ್ಲಿ ಡೆಲ್ಲಿ ಡೇರ್ ಡೆವಿಲ್ಸ್ ತಂಡದಲ್ಲಿ ಸ್ಥಾನ ಪಡೆದಿದ್ದರೂ ಆಡಲು ಅವಕಾಶ ಲಭಿಸಿರಲಿಲ್ಲ. ಮಾರ್ಚ್ ೧೯, ೨೦೧೦ ರಂದು ಫಿರೋಜ್ ಷಾ ಕೋಟ್ಲಾ, ದೆಹಲಿಯಲ್ಲಿ ನಡೆದ ಪಂದ್ಯದಲ್ಲಿ ಡೆಲ್ಲಿ ಡೇರ್ ಡೆವಿಲ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಪಾದಾರ್ಪಣೆ ಮಾಡಿದರು. ಈ ಪಂದ್ಯ ಇವರು ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಎಸ್. ಬದ್ರಿನಾಥ ರವರ ವಿಕೆಟ್ ಪಡೆಯುವ ಮೂಲಕ ಐಪಿಎಲ್ ನಲ್ಲಿ ಚೊಚ್ಚಲ ವಿಕೆಟ್ ಸಂಪಾದಿಸಿದರು. ಇಲ್ಲಿಯವರೆಗೆ ಐಪಿಎಲ್ ನಲ್ಲಿ ೯೧ ವಿಕೆಟ್ ಗಳನ್ನ ಪಡೆದಿದ್ದಾರೆ. ಪ್ರಸ್ತುತ ಇವರು ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಆಡುತ್ತಾರೆ.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಮೇ ೨೮, ೨೦೧೦ರಲ್ಲಿ ಜಿಂಬಾಬ್ವೆ ವಿರುಧ್ಧ ನಡೆದ ಮೊದಲ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ೨೦೧೧ರ ನವೆಂಬರ್ ೦೬-೧೦ ರಂದು ದೆಹಲಿಯಲ್ಲಿ ನಡೆದ ಮೊದಲ ಟೆಸ್ಟ್ ಪಂದ್ಯದ ಮೂಲಕ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು. ನಂತರ ೨೦೧೨ರಲ್ಲಿ ಆಗಸ್ಟ್ ೦೭ರಂದು ನಡೆದ ಶ್ರೀ ಲಂಕಾ ವಿರುದ್ಧ ನಡೆದ ಏಕೈಕ ಟಿ-೨೦ ಪಂದ್ಯದ ಮೂಲಕ ಅಂತರರಾಷ್ಟ್ರೀಯ ಟಿ-೨೦ಯಲ್ಲೂ ಪಾದಾರ್ಪಣೆ ಮಾಡಿದರು. ಇಲ್ಲಿಯವರೆಗೆ ಅಂತರರಾಷ್ಟ್ರೀಯ ಕ್ರಿಕೆಟ್ ನಲ್ಲಿ ಒಟ್ಟು ೨೦೦ ವಿಕೆಟ್ ಗಳನ್ನ ಸಂಪಾದಿಸಿದ್ದಾರೆ.

## ಶ್ರೇಯಾಂಕ 
*ಪ್ರಸ್ತುತ ಉಮೇಶ್ ರವರು '*ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿ  ಪ್ರಕಟಿಸುವ ಬಾಲಿಂಗ್ ವಿಭಾಗದ ಶ್ರೇಯಾಂಕಗಳಲ್ಲಿ,
***ಟೆಸ್ಟ್ ಕ್ರಿಕೆಟ್*  ಶ್ರೇಯಾಂಕದಲ್ಲಿ **೨೭ನೇ** ಸ್ಥಾನವನ್ನು ಹೊಂದಿದ್ದಾರೆ.
***ಏಕದಿನ ಕ್ರಿಕೆಟ್''  ಶ್ರೇಯಾಂಕದಲ್ಲಿ **೩೮ನೇ** ಸ್ಥಾನವನ್ನು ಹೊಂದಿದ್ದಾರೆ.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೭೧** ಪಂದ್ಯಗಳು
*ಟೆಸ್ಟ್ ಕ್ರಿಕೆಟ್ : **೩೫** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೦೧** ಪಂದ್ಯಗಳು
*ಐಪಿಎಲ್ ಕ್ರಿಕೆಟ್ : **೯೧** ಪಂದ್ಯಗಳು

### ವಿಕೆಟ್ ಗಳು 
#ಏಕದಿನ  ಪಂದ್ಯಗಳಲ್ಲಿ : **೧೦೨** 
#ಟಿ-೨೦ ಪಂದ್ಯಗಳಲ್ಲಿ  : **೦೧** 
#ಐಪಿಎಲ್ ಪಂದ್ಯಗಳಲ್ಲಿ  : **೯೧** 
#ಟೆಸ್ಟ್ ಪಂದ್ಯಗಳಲ್ಲಿ : **೯೭**

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ವೆಂಗಿನಾಡು

ವೆಂಗಿನಾಡು - ಪಶ್ಚಿಮ ಗೋದಾವರಿಯ ಎಲ್ಲೋರದ ಉತ್ತರಕ್ಕಿರುವ ಪೆದ್ದ ವೇಗಿ ಪ್ರದೇಶವೆಂದು ಇತಿಹಾಸಕಾರರ ಅಭಿಪ್ರಾಯವಾಗಿದೆ.  ಹರಿಷೇಣ ಕೃಷ್ಣಾ ಮತ್ತು ಗೋದಾವರಿ ನಡುವೆ ಇರುವ ಪ್ರದೇಶ ವೆಂಗಿ ಎಂದು ಕರೆದಿದ್ದಾನೆ. ಯುವಾನ್ ಚಾಂಗ್ (ಹ್ಯೂಯನ್ ತ್ಸಾಂಗ್)ನು ಪಿಂಗ್.ಕಿ.ಲೇ.ಯನ್ನು ವೆಂಗಿಪುರವೆಂದು ಕರೆದಿದ್ದಾನೆ. ಇದನ್ನು ಪಲ್ಲವ ಶಾಸನಗಳಲ್ಲಿ ವೆಂಗಿರಾಷ್ಟ್ರ ಎಂದೂ ಕರೆಯಲಾಗಿದೆ. ವೆಂಗಿ ಎಂಬ ಹೆಸರು ನಿರ್ದಿಷ್ಟ ಅರ್ಥದಲ್ಲಿ ರಾಜಧಾನಿಗೂ ವಿಶಾಲಾರ್ಥದಲ್ಲಿ ಒಂದು ರಾಷ್ಟ್ರ, ದೇಶ, ಮಂಡಲಕ್ಕೂ ಅನ್ವಯಿಸುತ್ತಿದ್ದಂತೆ ಕಾಣುತ್ತದೆ. ಗೋದಾವರಿ ಮತ್ತು ಕೃಷ್ಣಾನದಿಗಳ ನಡುವೆ ಇರುವ ಪ್ರದೇಶಕ್ಕೆ ಮಾತ್ರ ವೆಂಗಿಯೆಂದೂ ಗೋದಾವರಿಯಿಂದ ಕಳಿಂಗದವರೆಗಿರುವ ಪ್ರದೇಶಕ್ಕೆ ಆಂಧ್ರವೆಂದೂ ಕರೆಯುತ್ತಿದ್ದರೆಂದು ವ್ಯಕ್ತವಾಗುತ್ತದೆ. ವೆಂಗಿ ಅತಿ ಪ್ರಾಚೀನ ಕಾಲದಿಂದಲೂ ದೇಶ-ವಿದೇಶಗಳೊಡನೆ ವಾಣಿಜ್ಯ-ವ್ಯಾಪಾರ ಮೊದಲಾದ ಸಂಪರ್ಕ ವಿಟ್ಟುಕೊಂಡು, ಸಂಸ್ಕøತಿಯ ಬೆಳೆವಣಿಗೆಯಲ್ಲಿಯೂ ಮಹತ್ತರ ಪಾತ್ರವಹಿಸಿದೆ. ಲೆಂಡಲೂರು, ಪೆದ್ದ ಮತ್ತು ಚಿನ್ನವೆಂಗಿಯ ಸುತ್ತಲೂ ಅನೇಕ ಐತಿಹಾಸಿಕ ಸ್ಮಾರಕಗಳಿವೆ.

## ಇತಿಹಾಸ 
ವೆಂಗಿಯನ್ನು ಸಾತವಾಹನರ ಸಾಮಂತ ಅರಸನಾದ ಸಾಲಂಕಾಯನ ತನ್ನ ರಾಜಧಾನಿಯನ್ನಾಗಿ ಮಾಡಿಕೊಂಡಿದ್ದ. ವಿಜಯದೇವ ವರ್ಮ ವೆಂಗಿಯಲ್ಲಿ ಅಧಿಕಾರ ಸ್ಥಾಪಿಸಿದ. ಅವನ ಅನಂತರ ಸಮುದ್ರಗುಪ್ತನ ಸಮಕಾಲೀನನಾದ ಹಸ್ತಿವರ್ಮ ಮೊದಲಾದವರು ಆಳಿದ ತರುವಾಯ ವಿಜಯ ಸ್ಕಂದನ ಆಳಿಕೆಯಲ್ಲಿ ಪಲ್ಲವರಿಂದ ಸೋಲಿಸಲ್ಪಟ್ಟರು. ಅನಂತರ ಪಲ್ಲವರಿಂದ ವಿಷ್ಣುಕುಂಡಿ ವಂಶಜರು ವೆಂಗಿಯ ಸ್ವಾತಂತ್ರ್ಯ ಪಡೆದು 5ನೆಯ ಶತಮಾನದ ಆದಿ ಭಾಗದವರೆಗೂ ಲೆಂಡಲೂರನ್ನು ರಾಜಧಾನಿಯ ನ್ನಾಗಿ ಮಾಡಿಕೊಂಡು ಆಡಳಿತ ನಡೆಸಿದ ವಿಷಯ ಅನೇಕ ಶಾಸನಗಳಿಂದ ತಿಳಿಯುತ್ತದೆ. ಇವರು ವೆಂಗಿಯನ್ನು 150 ವರ್ಷಗಳವರೆಗೂ ಆಳಿದರು. ಚಳುಕ್ಯರ ಎರಡನೆಯ ಪುಲಕೇಶಿ ವಿಷ್ಣುಕುಂಡಿ 4ನೆಯ ಮಾಧವನನ್ನು ಸೋಲಿಸಿ ವೆಂಗಿ ರಾಜ್ಯವನ್ನು ವಶಪಡಿಸಿಕೊಂಡು ಅಲ್ಲಿ ತನ್ನ ತಮ್ಮ ಕುಬ್ಜವಿಷ್ಣುವರ್ಧನನನ್ನು ನೇಮಿಸಿದ. 

ವಿಷ್ಣುಕುಂಡಿವಂಶಜರು ವಿಷ್ಣುವರ್ಧನನ ಕಾಲದಿಂದಲೇ ಬೇರೆಯವರ ಅಧೀನಕ್ಕೆ ಒಳಪಟ್ಟು ವೆಂಗಿ ರಾಜ್ಯವನ್ನು ಆಳುತ್ತಿದ್ದರೆಂದು ನೀಲಕಂಠ ಶಾಸ್ತ್ರೀಯವರು ಅಭಿಪ್ರಾಯಪಟ್ಟಿದ್ದಾರೆ. ಇವನ ವಂಶದವರೇ ಆದ ಪೂರ್ವ ಚಾಳುಕ್ಯರು 5 ಶತಮಾನಗಳವರೆಗೆ ವೆಂಗಿರಾಜ್ಯದಲ್ಲಿ ಆಳಿಕೆ ನಡೆಸಿದರು. ರಾಷ್ಟ್ರಕೂಟರ ಮೂರನೆಯ ಗೋವಿಂದ ವೆಂಗಿ ರಾಜ್ಯವನ್ನು ಪಡೆಯಲು ಪ್ರಯತ್ನಿಸಿದ. ಆದರೆ ವಿಜಯಾದಿತ್ಯ ಇವನ ಮೇಲೆ ಯುದ್ಧಮಾಡಿ ತನ್ನ ಪ್ರದೇಶವನ್ನು ಉಳಿಸಿಕೊಂಡ. ರಾಷ್ಟ್ರಕೂಟ ಮತ್ತು ಪೂರ್ವ ಚಾಳುಕ್ಯರ ನಡುವಿನ ಕದನದಲ್ಲಿ ಶತ್ರುಗಳು ಮತ್ತು ದಂಗೆಕೋರರು ವೆಂಗಿಯನ್ನು ಸುಟ್ಟು ನಾಶಮಾಡಿದರು. ಅನಂತರ ಅಮ್ಮರಾಜ ಎಲ್ಲರನ್ನೂ ಸೋಲಿಸಿ ವೆಂಗಿಪುರವನ್ನು ತ್ಯಜಿಸಿ ರಾಜಮಹೇಂದ್ರಪುರವನ್ನು ರಾಜಧಾನಿಯನ್ನಾಗಿ ಮಾಡಿಕೊಂಡನೆಂದು ಕೆಲವರು ಅಭಿಪ್ರಾಯಪಟ್ಟಿ ದ್ದಾರೆ. ಆದರೆ ಇದಕ್ಕೆ ಸಾಕಷ್ಟು ಆಧಾರವಿಲ್ಲ. ಆದರೂ ವೆಂಗಿ ಎಂಬ ಹೆಸರು ರಾಜ್ಯದ ಹೆಸರಾಗಿ ಶಾಶ್ವತವಾಗಿ ಉಳಿದಿದೆ. ಇಂದು ವೆಂಗಿಪುರ ಹಾಳಾಗಿದ್ದು ಅದರ ಅವಶೇಷಗಳನ್ನು ಕಾಣಬಹುದಾಗಿದೆ. ಪ್ರಾಚೀನದಲ್ಲಿ ವೆಂಗಿ ಇದ್ದ ಸ್ಥಳದಲ್ಲಿ ಲೆಂಡಲೂರು, ಚಿನ್ನವೇಗಿ, ಪೆದ್ದವೇಗಿ ಮೊದಲಾದ ಹಳ್ಳಿಗಳಿವೆ.

10ನೆಯ ಶತಮಾನದ ವೇಳೆಗೆ ಚೋಳರ ಒಂದನೆಯ ರಾಜರಾಜ ಬಾದಾಮಿ ಚಳುಕ್ಯರನ್ನು ಸದೆಬಡಿದು ಶಕ್ತಿವರ್ಮನನ್ನು ವೆಂಗಿಯ ಅರಸನನ್ನಾಗಿ ಮಾಡಿದ. ಅನಂತರ ರಾಜರಾಜನ ಮಗ ರಾಜೇಂದ್ರ ವೆಂಗಿಮಂಡಲವನ್ನು ಆಕ್ರಮಿಸಿಕೊಂಡ. 13ನೆಯ ಶತಮಾನದ ವೇಳೆಗೆ ಕಾಕತೀಯರು ವೆಂಗಿಯನ್ನು ವಶಪಡಿಸಿಕೊಂಡ ಸ್ವಲ್ಪಸಮಯದಲ್ಲೇ ರೆಡ್ಡಿ ಮನೆತನದ ಆಳಿಕೆಗೆ ಒಳಗಾಯಿತು.  1454ರ ವೇಳೆಗೆ ಕಳಿಂಗ ಅಥವಾ ಒರಿಸ್ಸದ ಗಜಪತಿ ಅರಸರು ರಾಜ್ಯ ವಿಸ್ತರಿಸಿ, ಕೊಂಡವೀಡು, ವೆಂಗಿಯೂ ಸೇರಿದಂತೆ ಗೋದಾವರಿ ಪ್ರಾಂತ ಗಜಪತಿಯ ಆಳಿಕೆಗೆ ಬಂದಂತೆ ಕಾಣುತ್ತದೆ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಭಾರತದ ಇತಿಹಾಸ
ವರ್ಗ:ಇತಿಹಾಸ
ಕೇದಾರ್ ಜಾಧವ್

**ಕೇದಾರ್‌ ಮಹಾದೇವ್ ಜಾಧವ್‌ **, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಭಾರತದ ಮದ್ಯಮ ಕ್ರಮಾಂಕದ ಬಲಗೈ ಆಟಗಾರ. ಇವರು ಬಲಗೈ ಆಫ್ ಬ್ರೇಕ್ ಬಾಲರ್. ರಣಜೀ ಟ್ರೋಫೀಯಲ್ಲಿ ಮಹಾರಾಷ್ಟ್ರ ತಂಡಕ್ಕೆ ಆಡುತ್ತಾರೆ. ಪ್ರಸ್ತುತ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ರಾಯಲ್ ಚಾಲೇಂಜರ್ಸ್ ಬೆಂಗಳೂರು  ತಂಡಕ್ಕೆ ಆಡುತ್ತಾರೆ. 

## ಆರಂಭಿಕ ಜೀವನ 
ಕೇದಾರ ರವರು ಮಾರ್ಚ್ ೨೬, ೧೯೮೫ರಲ್ಲಿ ಮಹಾರಾಷ್ಟ್ರದ ಪುಣೆಯಲ್ಲಿ ಜನಿಸಿದರು.ನಾಲ್ಕು ಮಕ್ಕಳಲ್ಲಿ ಇವರು ಕಿರಿಯವರು. ತಂದೆ ಮಹಾದೇವ್ ಜಾಧವ್ ಮಹಾರಾಷ್ಟ್ರದ ವಿದ್ಯತ್ ಮಂಡಳಿಯಲ್ಲಿ ಗುಮಾಸ್ತರಾಗಿದ್ದರು. ಕೇದಾರ್ ರವರು ೨೦೦೪ರಲ್ಲಿ ಮಹಾರಾಷ್ಟ್ರದ ೧೯ರ ವಯ್ಯೋಮಿತಿ ತಂಡಕ್ಕೆ ಆಯ್ಕೆ ಆದರು. 

## ವೃತ್ತಿ ಜೀವನ 
ಕೇದಾರ್ ರವರು ೨೦೦೭-೦೮ರ ರಣಜಿ ಟ್ರೋಫೀಯಲ್ಲಿ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು. ೨೦೧೨ರ  ರಣಜಿಯಲ್ಲಿ ಇವರು ತಮ್ಮ ಮೊದಲನೇ ತ್ರಿಶತಕ ಬಾರಿಸಿದರು.

### ಐಪಿಎಲ್ ಕ್ರಿಕೆಟ್ 
ಮಾರ್ಚ್ ೨೫, ೨೦೧೭ರಂದು ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಡೆಲ್ಲಿ ಡೇರ್ ದೆವಿಲ್ಸ್ ತಂಡದಿಂದ ಪಾದಾರ್ಪಣೆ ಮಾಡಿದರು. ತಮ್ಮ ಮೊದಲನೆ ಪಂದ್ಯದಲ್ಲಿ ೨೯ ಎಸೆತಗಳಿಂದ ಅರ್ಧ ಶತಕ ಸಿಡಿಸಿ ಅಜೇಯರಾಗಿ ಉಳಿದರು. ಈ ಪಂದ್ಯದಲ್ಲಿ ಇವರು ೫ ಬೌಂಡರಿ ಹಾಗು ೨ ಸಿಕ್ಸರ್ ಹೊಡೆದಿದ್ದರು. ಈ ಪಂದ್ಯಕ್ಕೆ ಇವರಿಗೆ ಪಂದ್ಯ ಶ್ರೇಷ್ಟ ಪುರಸ್ಕಾರ ಸಿಕ್ಕಿತು. ನಂತರ ಇವರು ಕೊಚ್ಚಿ ಟಸ್ಕರ್ಸ್ ಕೇರಳ ತಂಡಕ್ಕೆ ಆಡಿದರು. ಅನಂತರ ಮತ್ತೆ ಡೆಲ್ಲಿ ತಂಡಕ್ಕೆ ಭಿಕರಿಯಾದರು.  ಪ್ರಸ್ತುತ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ರಾಯಲ್ ಚಾಲೇಂಜರ್ಸ್ ಬೆಂಗಳೂರು ತಂಡಕ್ಕೆ ಆಡುತ್ತಾರೆ.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ನವೆಂಬರ್ ೧೬, ೨೦೧೪ರಲ್ಲಿ ಶ್ರೀ ಲಂಕಾ ವಿರುಧ್ಧ ನಡೆದ ೫ನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜುಲೈ ೧೭, ೨೦೧೫ರಂದು ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ಪ್ರಥಮ ಟಿ-೨೦ ಪಂದ್ಯದಿಂದ ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಏಕದಿನ ಕ್ರಿಕೆಟ್ ನಲ್ಲಿ ಇವರು ೨ ಶತಕವನ್ನ ಬಾರಿಸಿದ್ದಾರೆ.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೧೦** ಪಂದ್ಯಗಳು
*ಟೆಸ್ಟ್ ಕ್ರಿಕೆಟ್ : **೦೨** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೦೨** ಪಂದ್ಯಗಳು
*ಐಪಿಎಲ್ ಕ್ರಿಕೆಟ್ : **೧೫** ಪಂದ್ಯಗಳು

### ಶತಕಗಳು 
#ಏಕದಿನ  ಪಂದ್ಯಗಳಲ್ಲಿ : **೦೨** 

### ಅರ್ಧ ಶತಕಗಳು 
#ಏಕದಿನ  ಪಂದ್ಯಗಳಲ್ಲಿ : **೦೩** 
#ಟಿ-೨೦ ಪಂದ್ಯಗಳಲ್ಲಿ  : **೦೧** 
#ಐಪಿಎಲ್ ಪಂದ್ಯಗಳಲ್ಲಿ  : **೦೩** 

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಯುಜ್ವೇಂದ್ರ ಚಹಾಲ್

**ಯುಜ್ವೇಂದ್ರ ಚಹಾಲ್**, (ಜನನ: ೨೩, ೧೯೯೦ ಜುಲೈ, ಜಿಂದ್, ಹರಿಯಾಣ) ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಲೆಗ್ ಸ್ಪಿನ್ನರ್ (ಲೆಗ್ ಬ್ರೆಕ್, ಗೂಗ್ಲಿ). ರಣಜಿ ಟ್ರೋಫಿಯಲ್ಲಿ ಹರಿಯಾಣದ ತಂಡಕ್ಕೆ ಆಡುತ್ತಾರೆ.೧೬ರ ವಯ್ಯೊಮಿತಿಯ ಭಾರತೀಯ ಚೆಸ್ ತಂಡವನ್ನು ಪ್ರತಿನಿಧಿಸಿದ್ದಾರೆ. 

## ವೃತ್ತಿ ಜೀವನ 
### ಐಪಿಎಲ್ ಕ್ರಿಕೆಟ್ 
೨೦೧೧ರ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಮುಂಬೈ ಇಂಡಿಯನ್ಸ್ ತಂಡದಲ್ಲಿ ಸ್ಥಾನ ಪಡೆದಿದ್ದರು, ಆದರೆ ೧೧ರ ಬಳಗದಲ್ಲಿ ಸ್ಥಾನ ಪಡೆಯುವಲ್ಲಿ ವಿಫಲರಾಗಿದ್ದರು.೨೦೧೩ರ ಇಂಡಿಯನ್ ಪ್ರೀಮಿಯರ್ ಲೀಗ್‍ನಲ್ಲಿ ಮುಂಬೈ ಇಂಡಿಯನ್ಸ್ ಪರ ಐಪಿಎಲ್‍ನಲ್ಲಿ ಪಾದಾರ್ಪಣೆ ಮಾಡಿದರು. ನಂತರ ೨೦೧೪ರಲ್ಲಿ ರಾಯಲ್ ಚಾಲೇಂಜರ್ಸ್ ಬೆಂಗಳೊರು ತಂಡಕ್ಕೆ ಸೇರಿದರು. ಪ್ರಸ್ತುತ ಐಪಿಎಲ್‌ನಲ್ಲಿ ರಾಯಲ್ ಚಾಲೇಂಜರ್ಸ್ ತಂಡಕ್ಕೆ ಆಡುತ್ತಾರೆ.

### ಅಂತರರಾಷ್ತ್ರೀಯ ಕ್ರಿಕೆಟ್ 
ಜೂನ್ ೧೧, ೨೦೧೬ರಂದು ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ೧ನೇ ಏಕದಿನ ಪಂದ್ಯದ ಮೂಲಕ ಅಂತರರಾಷ್ತ್ರೀಯ ಕ್ರಿಕೆಟ್‍ಗೆ ಪಾದಾರ್ಪನೆ ಮಾಡಿದರು. ತಮ್ಮ ಚೊಚ್ಚಲ ಪಂದ್ಯದ ೧೦ ಓವರ್ ಗಳಲ್ಲಿ ಕೇವಲ ೨೭ ರನ್ ನೀಡಿ ಒಂದು ವಿಕೆಟ್‍ ಪಡೆದರು. ಜೂನ್ ೧೮, ೨೦೧೬ರಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ಮೊದಲ ಟಿ-೨೦ ಪಂದ್ಯದ ಮೂಲಕ ಇವರು ಟಿ-೨೦ ಕ್ರಿಕೆಟ್‍ಗೆ ಪಾದಾರ್ಪನೆ ಮಾಡಿದರು. ೦೧ ಫೆಬ್ರವರಿ, ೨೦೧೭ ರಲ್ಲಿ ಟಿ-೨೦ ಕ್ರಿಕೆಟ್ ನಲ್ಲಿ ೫ ವಿಕೆಟ್ ಗೊಂಚಲು ಪಡೆದ ಮೊದಲ ಭಾರತೀಯ ಎಂಬ ಹೆಗ್ಗಲಿಕೆಗೆ ಪಾತ್ರರಾದರು. ಆ ಪಂದ್ಯದಲ್ಲಿ ೨೫ ರನ್ ನೀಡಿ ೬ ವಿಕೆಟ್ ಗಳನ್ನ ಪಡೆದರು.

## ಸಾಧನೆಗಳು 
***ಟಿ-೨೦ ಕ್ರಿಕೆಟ್ ನಲ್ಲಿ ೦೫ ವಿಕೆಟ್ ಗೊಂಚಲು ಪಡೆದ ಮೊದಲ ಭಾರತೀಯ ಕ್ರಿಕೆಟಿಗ**. (೨೦೧೭ರ ಇಂಗ್ಲೆಂಡ್ ವಿರುದ್ಧದ ಪಂದ್ಯದಲ್ಲಿ)

***ಟಿ-೨೦ ಕ್ರಿಕೆಟ್ ನಲ್ಲಿ ೦೬ ವಿಕೆಟ್ ಪಡೆದ ಮೊದಲ ಭಾರತೀಯ ಕ್ರಿಕೆಟಿಗ ಹಾಗು ವಿಶ್ವದ ಎರಡನೇ ಬಾಲರ್.**

***ಭಾರತವನ್ನು ಚೆಸ್ ಹಾಗು ಕ್ರಿಕೆಟ್ ನಲ್ಲಿ ಪ್ರತಿನಿಧಿಸಿದ ಏಕೈಕ ವ್ಯಕ್ತಿ ಯುಜ್ವೇಂದ್ರ ಚಹಾಲ್**

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೧೪** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೧೨** ಪಂದ್ಯಗಳು
*ಐಪಿಎಲ್ ಕ್ರಿಕೆಟ್ : **೫೬** ಪಂದ್ಯಗಳು

### ವಿಕೆಟ್‍ಗಳು 
#ಏಕದಿನ ಪಂದ್ಯಗಳಲ್ಲಿ : **೨೧** ವಿಕೆಟ್‍ಗಳು
#ಟಿ-೨೦ ಪಂದ್ಯಗಳಲ್ಲಿ : **೧೮** ವಿಕೆಟ್‍ಗಳು
#ಐಪಿಎಲ್ ಪಂದ್ಯಗಳಲ್ಲಿ : **೭೦** ವಿಕೆಟ್‍ಗಳು

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಎಚ್. ಜಿ. ವೆಲ್ಸ್

thumb|೧೯೨೦ ರಲ್ಲಿನ ಒಂದು ಚಿತ್ರ
ವೆಲ್ಸ್, ಎಚ್ ಜಿ  1866-1946. ಇಂಗ್ಲಿಷ್ ಕಾದಂಬರಿಕಾರ, ಚರಿತ್ರಕಾರ, ಗದ್ಯಬರೆಹಗಾರ. ಇವನ ಪೂರ್ಣ ಹೆಸರು ಹಾರ್ಬರ್ಟ್ ಜಾರ್ಜ್ ವೆಲ್ಸ್.    

## ಬದುಕು 
ಈತ 1866 ಸೆಪ್ಟೆಂಬರ್ 21ರಂದು ಇಂಗ್ಲೆಂಡಿನ ಬ್ರೂಮ್‍ಲೆ ಕೆಂಟ್‍ನಲ್ಲಿ ಜನಿಸಿದ. ಇವನ ತಂದೆ ವ್ಯಾಪಾರಿ ಮತ್ತು ಕ್ರಿಕೆಟ್ ಆಟಗಾರನಾಗಿದ್ದ. ಒಬ್ಬ ಕೆಮಿಸ್ಟ್ ಬಳಿ ಔದ್ಯೋಗಿಕ ಶಿಕ್ಷಣಕ್ಕೆ ಸೇರಿದವನು ರಾಯಲ್ ಕಾಲೇಜ್ ಆಫ್ ಸೈನ್ಸ್ ಸೇರಿ ಟಿ.ಎಚ್.ಹಕ್ಸ್‍ಲಿ ಯ ವಿದ್ಯಾರ್ಥಿಯಾದ. ಮೊದಲ ವಿವಾಹ ಸಂತೋಷಕರವಾಗಿಲ್ಲದೆ ವಿಚ್ಛೇದನದಲ್ಲಿ ಕೊನೆಗಂಡಿತು. ಅನಂತರ ತನ್ನ ವಿದ್ಯಾರ್ಥಿನಿಯೊಬ್ಬಳನ್ನು ಈತ ಮದುವೆಯಾದ. 

## ಸಾಹಿತ್ಯ 
ಕಾವ್ಯ, ನಾಟಕಗಳನ್ನು ಬಿಟ್ಟು ಉಳಿದೆಲ್ಲ ಸಾಹಿತ್ಯ ಪ್ರಕಾರಗಳನ್ನೂ ಈತ ಬಳಸಿಕೊಂಡ. ಆಂಟಿಸಿಪೇಷನ್ಸ್ (1901) ಎಂಬ ಕೃತಿಯಿಂದ ವಿಚಾರ ಸಾಹಿತ್ಯಕ್ಕೆ ಕಾಲಿಟ್ಟ. ಸಾಮಾಜಿಕ ತತ್ತ್ವಶಾಸ್ತ್ರದಲ್ಲಿ ಎ ಮಾಡರ್ನ್ ಯುಟೋಪಿಯ (1905), ದಿ ವಾರ್ ದಟ್ ವಿಲ್ ಎಂಡ್ ವಾರ್ (1914), ದಿ ಓಪನ್ ಕಾನ್ಸ್‍ಪೆರಸಿ (1928), ದಿ ಸೈನ್ಸ್ ಆಫ್ ಲೈಫ್ (1928), ದಿ ವರ್ಕ್, ದಿ ವಲ್ರ್ಡ್ ಅ್ಯಂಡ್ ದಿ ಹ್ಯಾಪಿನೆಸ್ ಆ¥sóï ಮಾನ್‍ಕೈನ್‍ಡ್ (1932), ಮೈಂಡ್ ಅಟ್ ದಿ ಎಂಡ್ ಆಫ್ ಇಟ್ ಟೆದರ್ (1945)-ಈ ಕೃತಿಗಳನ್ನು ರಚಿಸಿದ. ದಿ ಔಟ್‍ಲೈನ್ ಆಫ್ ಹಿಸ್ಟರಿ (1920) ಮತ್ತು ಎ ಷಾರ್ಟ್ ಹಿಸ್ಟರಿ ಆಫ್ ದಿ ವರ್ಲ್ಡ್ (1922) ಎಂಬ ಚಾರಿತ್ರಿಕ ಕೃತಿಗಳನ್ನು ರಚಿಸಿದ. ಎಕ್ಸ್‍ಪೆರಿಮೆಂಟ್ಸ್ ಇನ್ ಆಟೊಬಯಾಗ್ರಫಿ (1934) ಇವನ ಆತ್ಮಚರಿತ್ರೆ. ವೈಜ್ಞಾನಿಕ ಊಹಾಪೋಹಗಳನ್ನು ಕಾಲ್ಪನಿಕ ಕಥೆಗಳ ರೂಪದಲ್ಲಿ ರಚಿಸಿದ ಇವನ ವೈಜ್ಞಾನಿಕ ಕಾದಂಬರಿಗಳು (ಸೈನ್ಸ್‍ಫಿಕ್ಷನ್ಸ್) ದಿ ಟೈಮ್ ಮಷೀನ್ (1895) ಮಾಲಿಕೆಯಲ್ಲಿ ಪ್ರಕಟವಾದುವು. ಇವುಗಳಲ್ಲಿ ಭವಿಷ್ಯತ್ತಿನ ವಿಜ್ಞಾನದ ಬಗ್ಗೆ ರೋಮಾಂಚಕಾರಿ ಅಭಿಪ್ರಾಯಗಳು ವ್ಯಕ್ತವಾಗಿವೆ.  

ಇವನ ಜ್ಞಾನಸಂಪತ್ತು ಅಸಾಧಾರಣವಾದುದು. ವಿಜ್ಞಾನ, ಚರಿತ್ರೆ, ಅರ್ಥಶಾಸ್ತ್ರಗಳನ್ನು ಇವನು ಅಧ್ಯಯನ ಮಾಡಿ ಪಡೆದ ಪಾಂಡಿತ್ಯ ಆಶ್ಚರ್ಯಕರವಾದುದು. ಜೀವವಿಜ್ಞಾನದ ಅಧ್ಯಯನದಿಂದ ತನ್ನ ಉನ್ನತ ವಿದ್ಯಾಭ್ಯಾಸವನ್ನು ಪ್ರಾರಂಭಿಸಿದ ಈತನ ಬರೆಹಗಳಲ್ಲಿ ಹಲವು ಮಂದಿ ವಿಚಾರಶೀಲರಲ್ಲಿ ಕಾಣದ ಮೂರ್ತ ವಿಚಾರ ಕಾಣುತ್ತದೆ. ಇವನ ಕೃತಿಗಳಲ್ಲಿ ಅತಿ ಜನ ಪ್ರಿಯವಾದುದು ಔಟ್‍ಲೈನ್ ಆಫ್ ಹಿಸ್ಟರಿ. ಸೃಷ್ಟಿಯ ಪ್ರಾರಂಭ ದಿಂದ ಆಧುನಿಕ ಯುಗದವರೆಗೆ ಮಾನವನ ಪ್ರಗತಿಯನ್ನು ಇಲ್ಲಿ ಚಿತ್ರಿಸಿದೆ. ಚರಿತ್ರೆಯ ವಿದ್ವಾಂಸರಿಗೆ ಇದರ ಗಹನತೆ ತೃಪ್ತಿಕರವಾ ಗಿಲ್ಲದಿದ್ದರೂ ಸಾಧಾರಣ ಓದು ಗರಿಗೆ ಇದು ಉಪಯುಕ್ತವೆನಿ ಸಿದೆ. ಈ ಕೃತಿಯ ಸುಮಾರು ಮೂವತ್ತು ಲಕ್ಷ ಪ್ರತಿಗಳು ಮಾರಾಟವಾಗಿವೆ. ದಿ ವಲ್ರ್ಡ್ ಅ್ಯಂಡ್ ಹ್ಯಾಪಿನೆಸ್ ಆಫ್ ಮ್ಯಾನ್‍ಕೈಂಡ್ ಎಂಬ ಕೃತಿಯಲ್ಲಿ ಮತ್ತು ಹಕ್ಸ್‍ಲಿಯೊಡನೆ ಬರೆದ ದಿ ಸೈನ್ಸ್ ಆಫ್ ಲೈಫ್ ನಲ್ಲಿ ಈತ ಮನುಷ್ಯ ಪ್ರಗತಿ ಸಾಧಿಸಬಲ್ಲನೆಂಬ ಮತ್ತು ಮಾನವಕೋಟಿ ಐಕ್ಯತೆಯನ್ನು ಸಾಧಿಸುವುದೆಂಬ ವಿಶ್ವಾಸವನ್ನು ವ್ಯಕ್ತಪಡಿಸಿದ್ದಾನೆ. ಆದರೆ ಒಂದನೆಯ ಮಹಾಯುದ್ಧ ಈ ವಿಶ್ವಾಸವನ್ನು ದುರ್ಬಲಗೊಳಿಸಿತು. ತನ್ನ ಜೀವಮಾನದ ಕೊನೆಯ ಭಾಗದಲ್ಲಿ ಎರಡನೆಯ ಮಹಾಯುದ್ಧವನ್ನು ಮಾತ್ರವಲ್ಲದೆ ಅಣುಬಾಂಬಿನ ಪ್ರಯೋಗವನ್ನೂ ಕಂಡ ಈತ ತುಂಬ ಆತಂಕಗೊಂಡ. ದಿ ಮೈಂಡ್ ಎಟ್ ದಿ ಎಂಡ್ ಆಫ್ ಇಟ್ಸ್‍ಟೆದರ್ ಎಂಬ ಕೃತಿಯಲ್ಲಿ ಈತ ಭವಿಷ್ಯದಲ್ಲಿ ಕಾಣುವುದು ಯಾವ ಒಂದು ಕ್ರಮ ಅಥವಾ ವ್ಯವಸ್ಥೆಯನ್ನಲ್ಲ, ಆದರೆ ಜಾಗತಿಕ ಚೇತನ ಕ್ರಮೇಣ ದುರ್ಬಲಗೊಂಡು ನಿಂತುಹೋಗುವುದನ್ನು ಮಾತ್ರ ಎಂದು ಹೇಳಿದ್ದಾನೆ. 

ಈತ ಸೂಕ್ತ ನಿರ್ಧಾರ ನಿಷ್ಠೆಗಳನ್ನು ಪಡೆದಿದ್ದರೆ ತನ್ನ ಯುಗದ ಅತಿಶ್ರೇಷ್ಠ ಕಾದಂಬರಿಕಾರನಾಗಬಹುದಾಗಿತ್ತು, ತನ್ನ ಕನಸುಗಳನ್ನು ನನಸಾಗಿ ಮಾಡಲು ಹೊರಟು ಉತ್ತಮ ರೀತಿಯ ಪತ್ರಿಕೋದ್ಯಮಿಯಾಗಿ ಉಳಿದ ಎನ್ನುವ ಆಕ್ಷೇಪಣೆಯುಂಟು. ಈತ ಹೆನ್ರಿ ಜೇಮ್ಸ್‍ನೊಡನೆ ನಡೆಸಿದ ವಾದದಲ್ಲಿ ಕಲೆಗಾರನೆನ್ನಿಸಿಕೊಳ್ಳುವುದಕ್ಕಿಂತ ಪತ್ರಿಕೋದ್ಯಮಿ ಎನಿಸಿಕೊಳ್ಳುವುದೆ ನನಗೆ ಪ್ರಿಯ ಎಂದಿದ್ದಾನೆ. ಇವನ ಕೃತಿಗಳು ಹೊಸ ವಿಚಾರಗಳ ಗಣಿ. ಇವನ ಕನಸುಗಳು ಬರಿಯ ಗಗನ ಸೌಧಗಳಲ್ಲ. ಮೊದಲು ಈತ ನಿರೂಪಿಸಿದ, ಅಸಮಾಧಾನವನ್ನು ಉಂಟುಮಾಡಿದ ಹಲವು ವಿಚಾರಗಳು ಪ್ರಪಂಚ ಇಂದು ಒಪ್ಪಿಕೊಂಡ ತತ್ತ್ವಗಳಾಗಿವೆ. ಅನತೋಲ್ ¥sóÁ್ರನ್ಸ್ ಇವನನ್ನು ಇಂಗ್ಲಿಷ್ ಭಾಷೆಯನ್ನಾಡುವ ಪ್ರಪಂಚದಲ್ಲಿ ಅತಿ ಶ್ರೇಷ್ಠ ಬೌದ್ಧಿಕ ಶಕ್ತಿ ಎಂದು ಹೊಗಳಿದ್ದಾನೆ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಸಾಹಿತಿಗಳು
ಸಂಗೊಳ್ಳಿ

ಸಂಗೊಳ್ಳಿ ಬೆಳಗಾವಿ ಜಿಲ್ಲೆಯ ಬೈಲಹೊಂಗಲ (ಆಗಿನ ಸಂಪಗಾವ) ತಾಲೂಕಿನ ಒಂದು ಊರು ಇದು 12ನೇ ಶತಮಾನದಲ್ಲಿ ಕಲ್ಯಣದಿಂದ ಆಗಮಿಸಿದ ಶಿವಶರಣರ ಹಸ್ತಗಳಿಂದ ಸ್ಥಾಪನೆಯಾದ ಸಂಗಮನಹಳ್ಳಿ ಸಂಗವಳ್ಳ ಈಗ 'ಸಂಗೊಳ್ಳಿ'ಯಾಗಿದೆ ಈ ಗ್ರಾಮದಲ್ಲಿ ಜನಿಸಿದ ಸಂಗೊಳ್ಳಿ ರಾಯಣ್ಣ ಮತ್ತು ಅವನ ತಾಯಿ ವೀರಮಾತೆ ಕೆಂಚಮ್ಮ ತಂದೆ ಭರಮಪ್ಪ ನಾಯಕ  ಕ್ರಿ ಶ 1829ರಲ್ಲಿ ಕಂದಾಯ ನಿರಾಕರಿಸುವ ಮೂಲಕ ಆಂಗ್ಲರ 'ಇನಾಂಕಾಯ್ದೆ:ಯನ್ನು ವಿರೋಧಿಸಿ ಬಂಡಾಯ ಪ್ರಾರಂಭಿಸಿದ್ದಾರೆ ಮುಂದೆ ಈ ಭೂಮಿಗಳನ್ನು ಆಂಗ್ಲ ಸರ್ಕಾರ ಮುಟ್ಟುಗೊಲು ಹಾಕಿಕೊಂಡಾಗ ತನ್ನ ರಕ್ತಮಾನ್ಯ ಇನಾಂಭೂಮಿಗಳ ಜೋಳ ರಾಶಿ ಮಾಡುವ ಮೂಲಕ ಆಂಗ್ಲರ ಇನಾಂಕಾಯ್ದೆಯನ್ನು ಭಂಗಳಿಗೊಸುವ ಮೂಲಕ ಸಂಗೊಳ್ಳಿ ಎಂಬ ಪುಟ್ಟಗ್ರಾಮದ ಹೆಸರನ್ನು ಭಾರತ ಸ್ವಾತಂತ್ರ್ಯಹೋರಾಟದ ಇತಿಹಾಸದಲ್ಲಿ ದಾಖಲಾಗುವಂತೆ ಮಾಡಿದ್ದಾನೆ ಕಿತ್ತೂರ ಸಂಸ್ಥಾನ ಪುನ ಸ್ಥಾಪಿಸಲು ನಂದಿ ದ್ವಜ ಮತ್ತೊಮ್ಮೆ ಮುಕ್ತವಾಗಿ ಹಾರಾಡಬೇಕೆಂದು ಸಂಗೊಳ್ಳಿಯಿಂದಲೇ ಹೋರಾಟ ಪ್ರಾರಂಭಿಸಿದ್ದಾನೆ ಸಂಗೊಳ್ಳಿ ರಾಯಣ್ಣ ಜನ್ಮಸ್ಥಳ-ಕಾರ್ಯಸ್ಥಳವಾದ ಸಂಗೊಳ್ಳಿಯಲ್ಲಿ ಸರ್ಕಾರ ಪ್ರತಿವರ್ಷ ಜನವರಿ 12 ಮತ್ತು 13 ರಂದು 'ಸಂಗೊಳ್ಳಿ ರಾಯಣ್ಣ ಉತ್ಸವ',ಆಚರಿಸುತ್ತಾ ಬರಲಾಗುತ್ತಿದೆ ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ ಪ್ರಾಧಿಕಾರದ ಅಡಿಯಲ್ಲಿ ಸಂಗೊಳ್ಳಿ ರಾಯಣ್ಣ ಸೈನಿಕ ಶಾಲೆ ಮತ್ತು ಶಿಲ್ಫವನ ನಿರ್ಮಾನ ಮಾಡಲು ಕರ್ನಾಟಕ ಸರ್ಕಾರ 100 ಎಕರೆ ಜಮೀನು ವಶಪಡಿಸಿಕೊಂಡಿದೆ

## ಉಲ್ಲೇಖಗಳು
ದಾಳಿ

**ದಾಳಿ**ಯು ಒಂದು ಸೇನಾ ದಂಡಯಾತ್ರೆ. ಇದರಲ್ಲಿ ಒಂದು ಭೂರಾಜ್ಯಶಾಸ್ತ್ರೀಯ ಘಟಕದ ಯೋಧರ ದೊಡ್ಡ ಗುಂಪು ಅಂತಹ ಮತ್ತೊಂದು ಘಟಕದಿಂದ ನಿಯಂತ್ರಿಸಲ್ಪಟ್ಟ ಪ್ರಾಂತವನ್ನು, ಸಾಮಾನ್ಯವಾಗಿ ಅದನ್ನು ಗೆಲ್ಲುವ, ಸ್ವತಂತ್ರಗೊಳಿಸುವ, ಅಥವಾ ಅದರ ಮೇಲೆ ಹಿಡಿತ ಅಥವಾ ಅಧಿಕಾರವನ್ನು ಪುನಃಸ್ಥಾಪಿಸುವ ಉದ್ದೇಶದಿಂದ ಆಕ್ರಮಣಶೀಲವಾಗಿ ಪ್ರವೇಶಿಸುತ್ತದೆ. ದಾಳಿಯಿಂದ ಒಂದು ದೇಶ ವಿಭಜನೆಯಾಗಬಹುದು, ಸ್ಥಾಪಿತ ಸರ್ಕಾರ ಬದಲಾಗಬಹುದು ಅಥವಾ ಆ ಸರ್ಕಾರದಿಂದ ರಿಯಾಯಿತಿಗಳನ್ನು ಪಡೆಯಬಹುದು, ಅಥವಾ ಇವೆಲ್ಲದರ ಸಂಯೋಜನೆಗಳನ್ನು ಪಡೆಯಬಹುದು. ದಾಳಿಯು ಯುದ್ಧಕ್ಕೆ ಕಾರಣವಾಗಬಹುದು, ಒಂದು ಯುದ್ಧವನ್ನು ಅಂತ್ಯಗೊಳಿಸುವ ಕಾರ್ಯತಂತ್ರದ ಭಾಗವಾಗಿರಬಹುದು, ಅಥವಾ ಅದು ಸ್ವತಃ ಒಂದು ಸಂಪೂರ್ಣ ಯುದ್ಧವಾಗಿರಬಹುದು. ದಾಳಿಗಳಿಗೆ ಸಂಬಂಧಿಸಿದಂತೆ ದೊಡ್ಡ ಪ್ರಮಾಣದ ಕಾರ್ಯಾಚರಣೆಗಳ ಕಾರಣ, ಅವು ಯೋಜನೆ ಮತ್ತು ನಿರ್ವಹಣೆಯಲ್ಲಿ ಸಾಮಾನ್ಯವಾಗಿ ಯುದ್ಧೋದ್ದೇಶಿಯಾಗಿರುತ್ತವೆ.

ಪೂರ್ವೇತಿಹಾಸದ ಕಾಲದಿಂದ ದಾಳಿಗಳು ಆಗಾಗ್ಗಿನ ಘಟನೆಗಳಾಗಿವೆ ಎಂದು ಪುರಾತತ್ವ ಸಾಕ್ಷಾಧಾರಗಳು ಸೂಚಿಸುತ್ತವೆ. ಪ್ರಾಚೀನ ಕಾಲದಲ್ಲಿ, ರೇಡಿಯೋ ಸಂವಹನ ಮತ್ತು ಕ್ಷಿಪ್ರ ಸಾರಿಗೆ ಬರುವ ಮೊದಲು, ಸಾಕಾಗುವಷ್ಟು ಪಡೆಗಳನ್ನು ಖಚಿತಪಡಿಸಿಕೊಳ್ಳುವ ಏಕೈಕ ದಾರಿಯೆಂದರೆ ಸೇನೆಗಳನ್ನು ಒಂದು ಬೃಹತ್ ತಂಡವಾಗಿ ಚಲಿಸುವುದು ಆಗಿತ್ತು. ಇದು, ಅದರ ಸ್ವಭಾವದಿಂದ, ದಾಳಿಯ ಯುದ್ಧತಂತ್ರಕ್ಕೆ ಕಾರಣವಾಯಿತು. ದಾಳಿಯ ಆಗಮನದಿಂದ ಸರ್ಕಾರದಲ್ಲಿ ಸಾಂಸ್ಕೃತಿಕ ವಿನಿಮಯಗಳು, ಧರ್ಮ, ತತ್ವಶಾಸ್ತ್ರ ಮತ್ತು ತಂತ್ರಜ್ಞಾನಗಳು ಬಂದವು. ಇವು ಪ್ರಾಚೀನ ವಿಶ್ವದ ಬಹುಪಾಲಿನ ಬೆಳವಣಿಗೆಯನ್ನು ರೂಪಿಸಿದವು.

ಸಂಭಾವ್ಯ ವೈರಿ ನೆರೆರಾಜ್ಯಗಳನ್ನು ಹೊಂದಿರುವ ರಾಜ್ಯಗಳು ಒಂದು ದಾಳಿಯನ್ನು ಅಡ್ಡಪಡಿಸಲು ಅಥವಾ ತಡೆಯಲು ಸಾಮಾನ್ಯವಾಗಿ ರಕ್ಷಣಾತ್ಮಕ ಕ್ರಮಗಳನ್ನು ಅಳವಡಿಸಿಕೊಳ್ಳುತ್ತವೆ. ನದಿಗಳು, ಜವುಗು ಪ್ರದೇಶಗಳು, ಅಥವಾ ಕಡಿದಾದ ಭೂಪ್ರದೇಶದಂತಹ ಭೌಗೋಳಿಕ ಅಡತಡೆಗಳನ್ನು ಬಳಸಿಕೊಳ್ಳುವುದರ ಜೊತೆಗೆ, ಐತಿಹಾಸಿಕವಾಗಿ ಈ ಕ್ರಮಗಳಲ್ಲಿ ರಕ್ಷಣಾತ್ಮಕ ಗೋಡೆಗಳು ಸೇರಿವೆ. ಅಂತಹ ರಕ್ಷಣೆಯು ದೇಶವನ್ನು ಪ್ರವೇಶಿಸದಂತೆ ದಾಳಿಮಾಡುವ ಪಡೆಗಳನ್ನು ಸಕ್ರಿಯವಾಗಿ ತಡೆಯಲು ಉದ್ದೇಶಿತವಾಗಿರಬಹುದು, ಸಾಮಾನ್ಯವಾಗಿ ವಿಸ್ತೃತ ಮತ್ತು ಚೆನ್ನಾಗಿ ರಕ್ಷಿಸಲ್ಪಟ್ಟ ತಡೆಗೋಡೆಯ ಮೂಲಕ; ಚೀನಾದ ಮಹಾಗೋಡೆ ಒಂದು ಪ್ರಸಿದ್ಧ ಉದಾಹರಣೆಯಾಗಿದೆ. ಅಂತಹ ತಡೆಗಳಲ್ಲಿ, ಕಂದಕ ರೇಖೆಗಳೂ ಸೇರಿವೆ, ಮತ್ತು ಆಧುನಿಕ ಕಾಲದಲ್ಲಿ, ಸಿಡಿಗುಂಡು ಪ್ರದೇಶಗಳು, ಕ್ಯಾಮರಾಗಳು, ಮತ್ತು ಚಲನ-ಸಂವೇದಿ ಸಂವೇದಕಗಳು ಸೇರಿವೆ. ಆದರೆ, ಈ ತಡೆಗಳಿಗೆ ರಕ್ಷಣೆ ಒದಗಿಸಲು, ಜೊತೆಗೆ ಉಪಕರಣ ಮತ್ತು ಸ್ಥಾನಗಳನ್ನು ಕಾಪಾಡಿಕೊಳ್ಳಲು ದೊಡ್ಡ ಸೇನಾ ಪಡೆಯು ಅಗತ್ಯವಾಗಬಹುದು. ಇದು ದೇಶದ ಮೇಲೆ ದೊಡ್ಡ ಆರ್ಥಿಕ ಹೊರೆಯನ್ನು ಹೊರಿಸಬಹುದು. ಇವೇ ತಂತ್ರಗಳಲ್ಲಿ ಕೆಲವನ್ನು ರಕ್ಷಕರ ವಿರುದ್ಧ ತಿರುಗಿಸಬಹುದು, ಪಲಾಯನವಾಗದಂತೆ ಅಥವಾ ಮರುಪೂರೈಕೆ ಆಗದಂತೆ ಇರಿಸಲು ಬಳಸಬಹುದು. ಆಪರೇಶನ್ ಸ್ಟಾರ್ವೇಶನ್‍ನ ಅವಧಿಯಲ್ಲಿ, ಮಿತ್ರದೇಶಗಳ ಪಡೆಗಳು ಜಪಾನ್‍ನ ಸ್ವಂತ ಗಡಿಗಳಲ್ಲಿನ ವ್ಯವಸ್ಥಾಪನಾ ಕಾರ್ಯಾಚರಣೆಗಳನ್ನು ತೀವ್ರವಾಗಿ ಅಡ್ಡಿಪಡಿಸಲು ಮೇಲಿನಿಂದ ಬೀಳಿಸಿದ ಸಿಡಿಗುಂಡುಗಳನ್ನು ಬಳಸಿದವು.

## ಉಲ್ಲೇಖಗಳು
ವರ್ಗ:ಯುದ್ಧನೀತಿಗಳು
ತಾಹಿರ್ ನಾಖ್ವಿ

ತಾಹಿರ್ ನಖ್ವಿ (ಉರ್ದು: ೧೯೪೨ ರಲ್ಲಿ ಭಾರತದಲ್ಲಿ ತಾಹಿರ್ ರಿಜಾ ನಖ್ವಿ ನಲ್ಲಿ ಜನಿಸಿದರು), ಒಬ್ಬ ಪಾಕಿಸ್ತಾನಿ ಬರಹಗಾರ. ಅವರು ೧೯೭೨ ರಿಂದ ಸಣ್ಣ ಕಥೆಗಳನ್ನು ಬರೆಯುತ್ತಿದ್ದಾರೆ.  ಅವರ ಕಿರುಕಥೆಗಳಲ್ಲಿ ಹಲವು ಇಂಗ್ಲಿಷ್ ಮತ್ತು ಕೆಲವು ಪ್ರಾದೇಶಿಕ ಭಾಷೆಗಳಿಗೆ ಅನುವಾದಗೊಂಡಿದೆ. ಅವರ ಸಣ್ಣಕಥೆಯ ಕೆಲಸಕ್ಕಾಗಿ ಹಲವಾರು ಬರಹಗಾರರು ಪ್ರಶಂಸಿಸಿದ್ದಾರೆ
## ಜೀವನಚರಿತ್ರೆ
ನಖ್ವಿ ಅವರು ಭಾರತದ ಡೆಹ್ರಾಡೂನ್ನಲ್ಲಿ ಜನಿಸಿದರು. ಅವರ ಪೋಷಕರು ಬಿಜ್ನೋರ್ಗೆ ಸೇರಿದವರು. ಇದು ಕಲೆ ಮತ್ತು ಸಾಹಿತ್ಯಕ್ಕಾಗಿ ಭಾರತದ ಶ್ರೀಮಂತ ಪ್ರಾಂತ್ಯವಾಗಿದೆ. ಅವರ ಹೆತ್ತವರು ೧೯೪೭ ರಲ್ಲಿ ಪಾಕಿಸ್ತಾನಕ್ಕೆ ವಲಸೆ ಬಂದು ಕರಾಚಿಯಲ್ಲಿ ನೆಲೆಸಿದರು.

ಅವರು ೧೯೭೦ ರಲ್ಲಿ ಇತಿಹಾಸದಲ್ಲಿ ಎಮ್.ಎ ಪದವಿ ಮತ್ತು ಕರಾಚಿಯ ವಿಶ್ವವಿದ್ಯಾನಿಲಯದಿಂದ ೧೯೭೨ ರಲ್ಲಿ ಉರ್ದು ಸಾಹಿತ್ಯ ಪದವಿಯನ್ನು ಪೂರ್ಣಗೊಳಿಸಿದರು. ಅವರು ತಮ್ಮ ಶಾಲಾ ಯುಗದಿಂದ ಕಥೆಗಳನ್ನು ಬರೆಯಲಾರಂಭಿಸಿದರು, ಅದು ದೈನಂದಿನ ಪತ್ರಿಕೆಗಳಲ್ಲಿ ಮತ್ತು ಮಕ್ಕಳ ನಿಯತಕಾಲಿಕೆಗಳಲ್ಲಿ ಪ್ರಕಟಿಸಲು ಬಳಸಲ್ಪಟ್ಟಿತು.  ಅವರ ಮೊದಲ "ಅಫ್ಸಾನಾ" (ಸಣ್ಣ ಕಥೆ) ೧೯೭೦ರಲ್ಲಿ "ಅಫ್ಕಾರ್" ಸಾಹಿತ್ಯಕ ನಿಯತಕಾಲಿಕದಲ್ಲಿ ಪ್ರಕಟಗೊಂಡಿತು. ನಂತರ, ಅವರ ಅಫೇನಗಳನ್ನು ಇತರ ಸಾಹಿತ್ಯಿಕ ಉರ್ದು ನಿಯತಕಾಲಿಕೆಗಳಲ್ಲಿ ಯುಎಸ್, ಲಂಡನ್ ಮತ್ತು ಜರ್ಮನಿಗಳಲ್ಲಿ ಪ್ರಕಟಿಸಲಾಗಿದೆ. ಅವನ ಹಲವಾರು ಅಫೇನಗಳನ್ನು ಇಂಗ್ಲಿಷ್, ಸಿಂಧಿ, ಬಲೋಚಿ, ಗೊರ್ಮೊಖಿ, ಹಿಂದಿ, ತಮಿಳು ಮತ್ತು ಸರಾಕಿ ಭಾಷೆಗೆ ಅನುವಾದಿಸಲಾಗಿದೆ.
ನಖ್ವಿ ಅವರ ೨  ಪುಸ್ತಕಗಳು "ಬ್ಯಾಂಡ್ ಲ್ಯಾಬೊನ್ ಕಿ ಛೇಖ್" ಮತ್ತು "ಡೈರ್ ಕಭಿ ನಾಹೆನ್ ಹೋತಿ" ಗಾಗಿ ಸಾಹಿತ್ಯ ಪ್ರಶಸ್ತಿಗಳನ್ನು ನೀಡಲಾಯಿತು.  ಅವರು ಸಾಹಿತ್ಯ ಸಾಹಿತ್ಯ ನಿಯತಕಾಲಿಕ ರೂಜನ್ ಪ್ರಕಟಿಸಿದರು. ಅವರು ನಾಟಕಕಾರರಾಗಿದ್ದಾರೆ, ಮತ್ತು ಅವರ ನಾಟಕಗಳನ್ನು ರೇಡಿಯೋ ಪಾಕಿಸ್ತಾನ ಪ್ರಸಾರ ಮಾಡಿದೆ. ಅವರು ಕರಾಚಿಯ ವಿವಿಧ ಪತ್ರಿಕೆಯಲ್ಲಿ ದೈನಂದಿನ ಕಾಲಮ್ ಮತ್ತು ಡೈಲಿ ಜಂಗ್ ಕರಾಚಿ ಮತ್ತು ಇತರ ಪ್ರಮುಖ ಪತ್ರಿಕೆಗಳಲ್ಲಿ ವಿವಿಧ ವಿಷಯಗಳ ಬಗ್ಗೆ ಅನೇಕ ಲೇಖನಗಳನ್ನು ನೀಡಿದ್ದಾರೆ.
ಅವರ ಹಲವಾರು ಸಣ್ಣ ಕಥೆಗಳು ಕಾದಂಬರಿ ಮತ್ತು ಓದುಗರಿಂದ ವಿಮರ್ಶಿಸಲ್ಪಟ್ಟವು. 
## ಪ್ರಶಸ್ತಿಗಳು
ಆದಿ ಜಿ ಅದಾಬಿ ಇನಾಮ್, ಕರಾಚಿ (ಆದಿಂ ಜಿ ಲಿಟರರಿ ಅವಾರ್ಡ್, ಕರಾಚಿ). 
ಕಸಾರಿ-ಓ-ಅಫ್ಕಾರ್ ಅಕಾಡೆಮಿ, ಕರಾಚಿ. 

## ಗ್ರಂಥಸೂಚಿ
*ಬ್ಯಾಂಡ್ ಲ್ಯಾಬೊನ್ ಕಿ ಚೆಕೆ- 1982
*ಹಬ್ಸ್ ಕೆ ಬಾದ್ ಪೀಹ್ಲಿ ಬಾರಿಶ್- 1989 
*ಶಾಮ್ ಕಾ ಪರ್ಂಡ - 1998 
*ಡೈರ್ ಕಭಿ ನಹೀನ್ ಹಾಟಿ- 2005
*ಕವ್ವಾನ್ ಕಿ ಬಾಸ್ತಿ ಮೇ ಐಕ್ ಆದ್ಮಿ-2011

## ಸಣ್ಣ ಕಥೆಗಳು
*ಆಂಖೋನ್ ಸೆ ಗಿರಾ ಖಾಬ್ 
*ಅಫ್ಸಾನಾ ನಿಗರ್ ಕಿ ಅಪ್ನೇಯ್ ಕಿರ್ಡಾರ್ ಸೆ ಆಕ್ರಿ ಮುಲಾಖಾತ್
*ಉಬಾಲ್
*ಅಜ್ನಾಬಿ 
*ಮಸಾಲಾ
*ಅಜ್ಮಾಶ್
*ಶೋರ್
*ಬೇ ಘರ್

## ಉಲ್ಲೇಖಗಳು
ವರ್ಗ:ಬರಹಗಾರ
ಮುಟ್ಟಿನ ಬಟ್ಟೆ

thumb|ಮುಟ್ಟಿನ ಬಟ್ಟೆ
ನೈರ್ಮಲ್ಯದ ಕರವಸ್ತ್ರ, ನೈರ್ಮಲ್ಯ ಟವಲ್, ಸ್ಯಾನಿಟರಿ ಪ್ಯಾಡ್, ಮುಟ್ಟಿನ ಪ್ಯಾಡ್, ಅಥವಾ ಪ್ಯಾಡ್ ಎನ್ನುವುದು  ರಕ್ತ ಹೀರಿಕೊಳ್ಳಲು ಮಹಿಳೆಯರು ಧರಿಸಿರುವ ವಸ್ತುವಾಗಿದೆ. ಯೋನಿ ಶಸ್ತ್ರಚಿಕಿತ್ಸೆಯಿಂದ ಚೇತರಿಸಿಕೊಳ್ಳುವುದು, ಲೊಚಿಯ (ಜನನ ನಂತರದ ರಕ್ತಸ್ರಾವ), ಗರ್ಭಪಾತದ ನಂತರ ಅಥವಾ ಯಾವುದೇ ಇತರ ಪರಿಸ್ಥಿತಿಯಲ್ಲಿ ಯೋನಿಯಿಂದ ರಕ್ತದ ಹರಿವನ್ನು ಹೀರಿಕೊಳ್ಳುವ ಅವಶ್ಯಕತೆಯಿದೆ.

## ಇತಿಹಾಸ 
ಬೇರೆ ಬೇರೆ ಕಾಲಘಟ್ಟಗಳಲ್ಲಿ ಮಹಿಳೆಯರು ವಿವಿಧ ರೂಪಗಳಲ್ಲಿ ಮುಟ್ಟಿನ ರಕ್ಷಣೆ ಮಾಡುತ್ತಿದ್ದರು. ೪ನೆಯ ಶತಮಾನದಲ್ಲಿ ಜೀವಿಸಿದ್ದ ಗ್ರೀಕ್ ಖಗೋಳ ಶಾಸ್ತ್ರಜ್ಞೆ ಹೈಪತಿಯ ಎಂಬಾಕೆ ತನ್ನನ್ನು ಪೀಡಿಸುತ್ತಿದ್ದ ವ್ಯಕ್ತಿ ಒಬ್ಬನ ಮೇಲೆ ತಾನು ಬಳಸಿದ್ದ ಮುಟ್ಟು ಬಟ್ಟೆಯನ್ನು ಎಸೆದಿದ್ದ ದಾಖಲೆ ಇದೆ. ೧೦ನೆಯ ಶತಮಾನದಲ್ಲಿ, ಸೂಡಾದಲ್ಲಿ ಮುಟ್ಟು ಬಟ್ಟೆಯನ್ನು ಬಳಸಿದ್ದ ಉಲ್ಲೇಖವಿದೆ. ಮಹಿಳೆಯರು ಸಾಮಾನ್ಯವಾಗಿ ತಮ್ಮ ಮುಟ್ಟಿನ ಹರಿವನ್ನು ಹಿಡಿಯಲು ಮಡಚಿದ ಹಳೆಯ ಬಟ್ಟೆಗಳನ್ನು ಬಳಸಲಾಗುತ್ತದೆ.

[right|frame|ಹಾರ್ಟ್ಮನ್‌ನ ಪ್ಯಾಡ್ಗಳಿನ [ಜಾಹೀರಾತು ಪೋಸ್ಟರ್]]
ಋತುಚಕ್ರದ ಹರಿವನ್ನು ಹೀರಿಕೊಳ್ಳುವ ಸಮಯದಲ್ಲಿ ಮುಟ್ಟಿನ ಬಟ್ಟೆಯನ್ನು ಸಹಾಯವಾಗಿ ಧರಿಸಲಾಗುತ್ತದೆ. 

## ತಯಾರಿಕೆ
ಋತುಚಕ್ರದ ಪ್ಯಾಡ್ಗಳನ್ನು ವಿವಿಧ ರೀತಿಯ ವಸ್ತುಗಳಿಂದ ತಯಾರಿಸಲಾಗುತ್ತದೆ, ಶೈಲಿ, ಮೂಲದ ದೇಶ, ಮತ್ತು ಬ್ರಾಂಡ್ನ ಮೇಲೆ ಅವಲಂಬಿಸಿರುತ್ತದೆ.

## ವಿಧಗಳು
* ಕೆಲವು ಮಹಿಳೆಯರು ತೊಳೆಯಬಹುದಾದ ಅಥವಾ ಪುನರ್ಬಳಕೆಯ ಬಟ್ಟೆ ಮುಟ್ಟಿನ ಪ್ಯಾಡ್ ಅನ್ನು ಬಳಸುತ್ತಾರೆ. ಇವುಗಳನ್ನು ಅನೇಕ ರೀತಿಯ ಫ್ಯಾಬ್ರಿಕ್ಗಳಿಂದ ತಯಾರಿಸಲಾಗುತ್ತದೆ. ಹೆಚ್ಚಾಗಿ ಹತ್ತಿ ಫ್ಲಾನೆಲ್, ಅಥವಾ ಸೆಣಬಿನವಾಗಿರುತ್ತವೆ.
* ಕೆಲವು ಮಹಿಳೆಯರು ಬಳಸಿ ಎಸೆಯುವಂತಹವನ್ನು ಬಳಸುತ್ತಾರೆ.

thumb|ಕೊಕೊಪೆಲ್ಲಿ ವಿಶಿಷ್ಟತೆಯೊಂದಿಗೆ ಮರುಬಳಕೆಯ ಮುಟ್ಟಿನ ಬಟ್ಟೆ.

## ಉಪಯೋಗಿಸುವ ವಿಧಗಳು
ಇದನ್ನು ೨ ಬಗೆಯಲ್ಲಿ ಉಪಯೋಗಿಸುತ್ತಾರೆ. ಒಂದು, ಯೋನಿ ಮತ್ತು ಮಹಿಳೆಯ ಒಳಭಾಗದ ನಡುವೆ ಬಾಹ್ಯವಾಗಿ ಧರಿಸಲಾಗುತ್ತದೆ. ಮತ್ತೊಂದು, ಯೋನಿಯ ಒಳಗೆ ಧರಿಸಲಾಗುತ್ತದೆ- ಉದಾಹರಣೆಗೆ, ಟ್ಯಾಂಪೂನ್ಗಳು, ಮುಟ್ಟಿನ ಕಪ್ಗಳು.

thumb|ಮುಟ್ಟಿನ ಬಟ್ಟೆಯ ಚೀಲ

## ಉಲ್ಲೇಖಗಳು
ಆಖೇಟ

**ಆಖೇಟ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪ್ರಾಣಿಗಳನ್ನು ಕೊಲ್ಲುವ ಅಥವಾ ಬಲೆಗೆ ಬೀಳಿಸುವ, ಅಥವಾ ಅದೇ ಉದ್ದೇಶದಿಂದಲೇ ಅವುಗಳನ್ನು ಬೆನ್ನಟ್ಟಿ ಹೋಗುವ ಅಥವಾ ಹಿಂಬಾಲಿಸುವ ಅಭ್ಯಾಸವಾದ ಬೇಟೆ
* ಕೆಲವು ಬಗೆಯ ಸಾವಯವಗಳಲ್ಲಿ ಗ್ರಹಿಸಿದ ಅಪಾಯ ಅಥವಾ ಬೆದರಿಕೆಯಿಂದ ಪ್ರೇರಿತವಾದ ಒಂದು ಅನಿಸಿಕೆಯಾದ ಭಯ
ಎಸೆಯುವುದು

:***ಆಕ್ಷೇಪಣೆ** ಲೇಖನಕ್ಕಾಗಿ ಇಲ್ಲಿ ನೋಡಿ.*
thumb|ಬೇಸ್‍ಬಾಲ್ ಆಟದಲ್ಲಿ ಚೆಂಡನ್ನು ಎಸೆಯುತ್ತಿರುವುದು

ಕೈಯಿಂದ ಒಂದು ಚಿಮ್ಮುಗುಣದ ಉತ್ಕ್ಷೇಪಕವನ್ನು ಹಾರಿಸುವ ಕ್ರಿಯೆಯೇ **ಎಸೆಯುವುದು**. ಈ ಕ್ರಿಯೆಯು ತಮ್ಮ ಕೈಗಳಿಂದ ವಸ್ತುಗಳನ್ನು ಹಿಡಿಯುವ ಸಾಮರ್ಥ್ಯವಿರುವ ಪ್ರಾಣಿಗಳಿಗೆ ಮಾತ್ರ ಸಂಭವವಿರುತ್ತದೆ (ಮುಖ್ಯವಾಗಿ ಪ್ರೈಮೇಟ್‍ಗಳು).

ಮಾನವರು ದ್ವಿಪಾದಿಯಿರುವ ಕಾರಣ, ಬಹು ಬಗೆಯ ಎಸೆಯುವ ತಂತ್ರಗಳು ಮತ್ತು ಸಾಮರ್ಥ್ಯಗಳನ್ನು ಹೊಂದಿದ್ದಾರೆ. ಇವನ್ನು ಯುದ್ಧಗಳಲ್ಲಿ ಬಳಸಲಾಗಿದೆ – ಮೊದಲು ಕಲ್ಲು ಎಸೆತದ ಮೂಲಕ, ನಂತರ ಸುಧಾರಿತ ಆಯುಧ ಎಸೆತದ ಮೂಲಕ (ಉದಾ. ಈಟಿ, ಕೊಡಲಿ ಎಸೆತ), ಮತ್ತು ಆಧುನಿಕ ದಿನದಲ್ಲಿ ಹಸ್ತ ಸ್ಫೋಟಕಗಳು ಮತ್ತು ಅಶ್ರುವಾಯು ಗುಂಡುಗಳ ಮೂಲಕ. ಎಸೆಯುವುದನ್ನು ಅನೇಕ ಕ್ರೀಡೆಗಳು ಮತ್ತು ಆಟಗಳಲ್ಲಿ ಬಳಸಲಾಗಿದೆ, ವಿಶೇಷವಾಗಿ ಚೆಂಡು ಆಟಗಳಲ್ಲಿ, ಮತ್ತು ಎಸೆಯುವ ಕ್ರೀಡೆಗಳಲ್ಲಿ ಕ್ರಿಯೆಯು ಫಲಿತಾಂಶದ ಮುಖ್ಯ ನಿರ್ಧಾರಕವಾಗಿರುತ್ತದೆ. ಇವು ಸಮಾಜದಲ್ಲಿ ವಿನೋದ ಮತ್ತು ವ್ಯಾಯಾಮದ ರೂಪಗಳಾಗಿ ಕಾರ್ಯನಿರ್ವಹಿಸುತ್ತವೆ.

ತಮ್ಮ ಉನ್ನತ ಕೈಚಳಕ ಮತ್ತು ಒಳ್ಳೆ ಕಾಲಯೋಜನಾ ಸಾಮರ್ಥ್ಯಗಳ ಕಾರಣದಿಂದ ಮಾನವರು ಅಸಾಮಾನ್ಯವಾಗಿ ಉತ್ತಮ ಎಸೆತಗಾರರು ಎಂದು ನಂಬಲಾಗಿದೆ, ಮತ್ತು ಇದು ಒಂದು ವಿಕಾಸಗೊಂಡ ಗುಣಲಕ್ಷಣ ಎಂದು ನಂಬಲಾಗಿದೆ. ಮಾನವವಂಶಿಗಳ ಎಸೆಯುವ ಕ್ರಿಯೆಯ ಸಾಕ್ಷ್ಯಾಧಾರ ೨ ಮಿಲಿಯ ವರ್ಷಗಳಷ್ಟು ಹಿಂದಿನದಾಗಿದೆ (ಹೋಮೊ ಎರೆಕ್ಟಸ್). ಅನೇಕ ಅಥ್ಲೀಟ್‍ಗಳಲ್ಲಿ ಕಂಡುಬರುವ ಗಂಟೆಗೆ ೯೦ ಮೈಲಿ ಎಸೆತ ವೇಗವು ಚಿಂಪಾಂಜಿಗಳು ವಸ್ತುಗಳನ್ನು ಎಸೆಯಬಹುದ ವೇಗವನ್ನು ಬಹಳವಾಗಿ ಮೀರುತ್ತದೆ (ಸುಮಾರು ಗಂಟೆಗೆ ೨೦ ಮೈಲಿ). ಈ ಸಾಮರ್ಥ್ಯವು ವಸ್ತುವನ್ನು ಚಿಮ್ಮಲು ಬೇಕಾಗುವವರೆಗೆ ಸ್ಥಿತಿಸ್ಥಾಪಕತ್ವವನ್ನು ಸಂಗ್ರಹಿಸಿ ಇಟ್ಟುಕೊಳ್ಳುವ ಮಾನವರ ಭುಜಗಳ ಸ್ನಾಯುಗಳು ಮತ್ತು ಸ್ನಾಯುರಜ್ಜುಗಳ ಸಾಮರ್ಥ್ಯವನ್ನು ಪ್ರತಿಬಿಂಬಿಸುತ್ತದೆ.

ಎಸೆತಗಳ ಪ್ರಕಾರಗಳಲ್ಲಿ ಮೇಲ್ ಕೈಯ ಎಸೆತ, ಕೆಳ ಕೈಯ ಎಸೆತ ಮತ್ತು ಎರಡೂ ಕೈಗಳನ್ನು ಬಳಸುವ ಎಸೆತಗಳು ಸೇರಿವೆ. ಮೇಲ್ ಕೈಯ ಎಸೆತಗಳನ್ನು ಪ್ರಧಾನವಾಗಿ ಭುಜದ ಮೇಲೆ ಎಸೆಯಲಾಗುತ್ತದೆ, ಕೆಳ ಕೈ ಎಸೆತಗಳನ್ನು ಭುಜದ ಕೆಳಗೆ. ಮೇಲ್ ಕೈಯ ಎಸೆತಗಳು ಸಾಮಾನ್ಯವಾಗಿ ಗಣನೀಯವಾಗಿ ಹೆಚ್ಚು ವೇಗವಾಗಿರುತ್ತವೆ, ಮತ್ತು ಬೇಸ್‍ಬಾಲ್ ಕ್ರೀಡೆಯಲ್ಲಿ ಗಂಟೆಗೆ ೧೦೫ ಮೈಲಿಯಷ್ಟು ಚೆಂಡು ವೇಗವನ್ನು ದಾಖಲಿಸಲಾಗಿದೆ.

ಎಸೆದ ವಸ್ತುಗಳನ್ನು ಹಲವುವೇಳೆ ಉದ್ದೇಶಪೂರ್ವಕವಾಗಿ ಸ್ಥಿರತೆ ಅಥವಾ ವಾಯುಬಲ ಪರಿಣಾಮಗಳಿಗಾಗಿ ತಿರುಗುವಂತೆ ಮಾಡಲಾಗುತ್ತದೆ. ಇದು ಹೆಚ್ಚಾಗಿ ಡಿಸ್ಕಸ್‍ಗಳು, ಚಾಕುಗಳು, ಸುತ್ತಿಗೆಗಳು ಮತ್ತು ಹಾರುವ ತಟ್ಟೆಗಳಂತಹ ಗೋಳಾಕಾರವಲ್ಲದ ವಸ್ತುಗಳಲ್ಲಿ ಉಂಟಾಗುತ್ತದೆ.

## ಉಲ್ಲೇಖಗಳು
ವರ್ಗ:ಕ್ಷಿಪಣಿಶಾಸ್ತ್ರ
ಮಸ್ಕಟ್

ಮಸ್ಕಟ್ - 
ಓಮಾನ್ ರಾಜ್ಯದ ರಾಜಧಾನಿ ಮತ್ತು ಬಂದರು ನಗರ. ಅರೇಬಿಯದ ಆಗ್ನೇಯ ಭಾಗದಲ್ಲಿರುವ ಓಮಾನ್ (ಸುಲ್ತನೇಟ್) ರಾಜ್ಯದ ಆಡಳಿತ ಕೇಂದ್ರ. ಈ ನಗರ ಉತ್ತರ ಅಕ್ಷಾಂಶ 23º  37' ಪೂರ್ವರೇಖಾಂಶ 58º  35'ನಲ್ಲಿ ಅರಬ್ಬೀಸಮುದ್ರದ ಓಮಾನ್ ಕೊಲ್ಲಿಯ ತೀರದಲ್ಲಿದೆ. ಜನಸಂಖ್ಯೆ ಉಪನಗರ ಮಟ್ರಾ ಸೇರಿ 80.000 (1982) ಓಮಾನ್ ರಾಜ್ಯವನ್ನು 1970ರ ತನಕ ಮಸ್ಕಟ್ ಮತ್ತು ಓಮಾನ್ ಎಂದೆ ಕರೆಯುತ್ತಾರೆ. ಮಸ್ಕಟ್ ಓಮಾನ್ ಸುಲ್ತನೇಟ್ ಪ್ರಮುಖನಗರ ಹಾಗೂ ವ್ಯಾಪಾರಕೇಂದ್ರ ಇದರ ಪಶ್ಚಮಭಾಗದಲ್ಲಿರುವ ಬೆಟ್ಟಗಳು ಇಲ್ಲಿರುವ ಬೆಟ್ಟಶ್ರೇಣೆಯ ಅತ್ಯಂತ ಎತ್ತರ ಶಿಖರ (4107 ಮೀಟರ್) ಇಲ್ಲಿ ವಂಶಪಾರಂಪರ್ಯ ರಾಜಪ್ರಭುತ್ವವಿದೆ. ಸುಲ್ತಾನ ವಾಸಿಸುವುದೂ ಇಲ್ಲಿಯೇ. 

ಮಸ್ಕಟೊನೊಡನೆ ಸಂಪರ್ಕ ಬೆಳೆಸಿದ ಯೂರೊಪಿಯನ್ನರಲ್ಲಿ ಪೋರ್ಚುಗೀಸರೆ ಮೊದಲಿಗರು (1508). ಇವರು ಈ ನಗರದಲ್ಲಿ ವ್ಯಾಪಾರ ಕೇಂದ್ರಗಳನ್ನು ಸ್ಥಾಪಿಸಿ ತಮ್ಮ ಹಡಗು ನಿಲ್ದಾಣವಾಗಿ ಮಾಡಿಕೊಂಡರು. 1650ರ ತನಕವೂ ಇಲ್ಲಿ ಪೋರ್ಚುಗೀಸರ ಪ್ರಭಾವ ಹೆಚ್ಚಾಗಿತ್ತು. ಇವರ ಅನಂತರ 1741ರಿಂದ ಈ ನಗರ ಸುಲ್ತಾನರ ಅಧಿಕಾರಕ್ಕೆ ಸೇರಿತು. ಮಸ್ಕಟ್‍ನ ವಾಯವ್ಯದ ಉಪನಗರ ಮಟ್ರಾ ಬಹಳ ಪ್ರಾಮುಖ್ಯ ಪಡೆದಿದೆ. ಮಸ್ಕಟ್‍ನಿಂದ ಕೆಲವೇ ಕಿಲೊಮೀಟರುಗಳ ದೂರದಲ್ಲಿರುವ ಮೀನಾ ಅಲ್‍ಫ ಹಾಲ್ ತೈಲೋದ್ಯಮದ ಪ್ರಮುಖ ಕೇಂದ್ರ ಇಲ್ಲಿಂದ ಕೊಳಾಯಿಗಳ ಮೂಲಕ ಓಮಾನಿನ ಇತರ ಭಾಗಗಳಿಗೆ ಎಣ್ಣೆಯನ್ನು ಸರಬರಾಜು ಮಾಡಲಾಗುತ್ತಿದೆ. ಮಸ್ಕಟ್ ಸಮೀಪದ ಆಸಿಬ್ ಎಂಬಲ್ಲಿ ಅಂತಾರಾಷ್ರ್ಟೀಯ ವಿಮಾನನಿಲ್ದಾಣವಿದೆ. ನಗರದಲ್ಲಿ ಆಧುನಿಕ ಸೌಕಾರ್ಯಗಳೆಲ್ಲವೂ ಇದೆ. ಪರ್ಷಿಯ ಕೊಲ್ಲಿಗೆ ಹೋಗುವ ಮಾರ್ಗದಲ್ಲಿರುವ ಈ ನಗರ ವ್ಯಾಪಾರ ಮತ್ತು ರಕ್ಷಣೆ ದೃಷ್ಟಿಯಿಂದ ಮಹತ್ತ್ವ ಪಡೆದಿದೆ.   
   
.]]   

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* Ministry of Foreign Affairs 
* Official Ministry Of Tourism site 
* omancensus.net  (PDF)
* Oman Avenues Mall

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಇಟಗಿ ಉತ್ಸವ

ಕೊಪ್ಪಳ ಜಿಲ್ಲೆಯ ಯಲಬುರ್ಗಾ ತಾಲೂಕಿನ ಇಟಗಿ ಗ್ರಾಮವು ಒಂದು ಚಾಳುಕ್ಯರ ಕಾಲದ ಐತಿಹಾಸಿಕ ತಾಣವಾಗಿದ್ದು. ಐತಿಹಾಸಿಕ ಪರಂಪರೆಯ ಉಳಿಯುವಿಕೆಗಾಗಿ ಇಟಗಿ ಉತ್ಸವವನ್ನು ಮಹೇಶ್ವರ ದೇವಸ್ಥಾನದ ಆವರಣದಲ್ಲಿ ಜಿಲ್ಲಾ ನಾಗರಿಕ ವೇದಿಕೆಯ ಆಶ್ರಯ ಹಾಗೂ ಕನ್ನಡ ಮತ್ತು ಸಂಸ್ಕೃತ ಇಲಾಖೆ ಹಾಗೂ ಪ್ರವಾಸೋದ್ಯಮ ಇಲಾಖೆಯ ಸಹಕಾರದೊಂದಿಗೆ ಸುಮಾರು ೧೩ ವರ್ಷಗಳಿಂದ ನಡೆಸುತ್ತಾ ಬರುತ್ತಿದ್ದು ೧೪ನೇ ವರ್ಷದ ಉತ್ಸವದ ಸಿದ್ದತೆಯಲ್ಲಿ ತೊಡಗಿದೆ. 

## ದೇವಾಲಯಗಳ ವಿಶೇಷತೆ 
ಭಾರತದ ಇತಿಹಾಸದಲ್ಲಿ ಇಟಗಿ ದೇವಾಲಯಗಳು ವಿಶಿಷ್ಟ ಗುರುತನ್ನು ಹೊಂದಿವೆ. ಈ ದೇವಾಲಯಗಳು ಸಂಕೀರ್ಣ ಮತ್ತು ಸೂಕ್ಷ್ಮವಾದ ಕೆತ್ತನೆಗಳಿಗೆ ಹೆಸರುವಾಸಿ ಆಗಿವೆ.ಈ ದೇವಾಲಯಗಳು ಕಲ್ಯಾಣ ಚಾಲುಕ್ಯರ ಅವಧಿಯಲ್ಲಿ ನಿರ್ಮಾಣವಾದ ಮೇರು ಕೃತಿಗಳೆಂದು ನಂಬಲಾಗಿದೆ.ಈ ದೇವಸ್ಥಾನಗಳಲ್ಲಿ ಮಹಾದೇವ (ಶಿವ)ದೇವಾಲಯ ತುಂಬಾ ವಿಶೇಷವಾದದ್ದು.ಮಹಾದೇವದೇವಾಲಯವನ್ನು ಕ್ರಿ.ಶ ೧೧೨೧ ರಲ್ಲಿ ಚಾಲುಕ್ಯರ ಚಕ್ರವರ್ತಿ ವಿಕ್ರಮಾದಿತ್ಯನ ಕಮಾಂಡರ್  ಮಹಾ ದೇವ ದಂಡನಾಯಕ ನಿಂದ ನಿರ್ಮಿಸಲಾಯಿತು.

## ಉತ್ಸವದ ವಿಶೇಷತೆ 
ಇಟಗಿ ಉತ್ಸವವು ನಾಡಿನ ಸಂಸ್ಕೃತಿ ಬಿಂಬಿಸುವ ಸಾಂಸ್ಕೃತಿಕ ಕಾರ್ಯಕ್ರಮಗಳ ಜೊತೆಯಲ್ಲಿ ಕವಿಗೋಷ್ಠಿ, ಪ್ರತಿಭಾವಂತ ಮಕ್ಕಳಿಗೆ ಪ್ರತಿಭಾ ಪುರಸ್ಕಾರ,ಸಾಧಕರಿಗೆ ಸನ್ಮಾನ,ಕಲಾವಿದರಿಗೆ ಗೌರವ ಅರ್ಪಣೆ,ಹಾಗೂ ರಾಜ್ಯದ ನಾನಾ ಜಿಲ್ಲೆಯ ಸಾಂಸ್ಕೃತಿಕ ಕಲಾ ತಂಡಗಳಿಗೆ ಮಹಾದೇವ ದಂಡ ನಾಯಕ ವೇದಿಕೆಯಲ್ಲಿ ಕಲಾ ಪ್ರದರ್ಶನಕ್ಕೆ ಅವಕಾಶ ನೀಡುತ್ತದೆ.

## ೧೪ನೇ ಉತ್ಸವ 
೧೪ ನೇ ಇಟಗಿ ಉತ್ಸವವು ೨೦೧೭ ಡಿಸೆಂಬರ್ ೧೫,೧೬,೧೭ ರಂದು ಜರುಗಲಿದೆ.ಉತ್ಸವದ ಕವಿ ಸಮ್ಮೇಳನದ ಅಧ್ಯಕ್ಷತೆಯನ್ನು ಶ್ರೀ ಅಲ್ಲಾವುದ್ದೀನ ಯಮ್ಮಿ ವಹಿಸಲಿದ್ದಾರೆ.

thumb|ಇಟಗಿ ಉತ್ಸವ

## ಉಲ್ಲೇಖಗಳು
thumb|ಮಹಾದೇವ ದೇವಸ್ಥಾನ
ಮಾಸೂರು

ಮಾಸೂರು - ಕರ್ನಾಟಕ ರಾಜ್ಯದ ಹಾವೇರಿ ಜಿಲ್ಲೆ  ಹಿರೇಕೆರೂರು ತಾಲ್ಲೂಕಿನ ಒಂದು ದೊಡ್ಡಗ್ರಾಮ. ಹಿರೇಕೆರೂರಿಗೆ ಆಗ್ನೇಯ ದಿಕ್ಕಿನಲ್ಲಿ 11 ಕಿಮೀ ದೂರದಲ್ಲಿ ರಾಣೆಬೆನ್ನೂರು ರೈಲು ನಿಲ್ದಾಣದಿಂದ ನೈರುತ್ಯಕ್ಕೆ 37 ಕಿಮೀ ದೂರದಲ್ಲಿದೆ. 

ಇಲ್ಲಿ ಹಳೆಯ ಕೋಟೆಯೊಂದಿದೆ. ಇದನ್ನು ಮಹಮ್ಮದ್ ಆದಿಲ್‍ಷಾನ ಕಾಲದಲ್ಲಿ ಇಲ್ಲಿ ಅಧಿಕಾರಿಯಾಗಿದ್ದ ಮಹಮ್ಮದ್ ಖಾನ್ ಬಿನ್ ರಾಜಾಫರೀದ ಎಂಬವನು ಕಟ್ಟಿಸಿದ್ದೆಂದು (1635) ಒಂದು ಶಿಲಾಶಾಸನ ತಿಳಿಸುತ್ತದೆ.

ಮಾಸೂರಿನಿಂದ ದಕ್ಷಿಣಕ್ಕೆ 3 ಕಿಮೀ ದೂರದಲ್ಲಿ ಶಿಕಾರಿಪುರ ತಾಲ್ಲೂಕಿನ ಎಲ್ಲೆಗೆ ಸೇರಿದಂತೆ ಇರುವ ಮದಗದ ಈ ಭಾಗದ ದೊಡ್ಡ ಕೆರೆ.  ಬಹುಶಃ ವಿಜಯನಗರ ಸಾಮ್ರಾಜ್ಯದ ಕಾಲದಲ್ಲಿ ಕಟ್ಟಿದ್ದು.  ಮಾಸೂರಿನ ಮದಗದಕೆರೆಯ ಬಳಿ ಕೆಂಚವ್ವನ ಗುಡಿ ಇದೆ.  ಶಿಕಾರಿಪುರ ಭಾಗದಲ್ಲಿ ಮಳೆ ಬಾರದಿದ್ದರೆ ಜನ ಮಾಸೂರಿನ ಕೆರೆಗೆ ಬಂದು ಕೆರೆಯ ಕೆಂಚವ್ವನನ್ನು ಪೂಜಿಸಿ ಮಳೆ ಕೊಡು ಎಂದು ಬೇಡಿಕೊಳ್ಳುವುದುಂಟು. ಮದಗದಕೆರೆ ಮತ್ತು ಅದಕ್ಕೆ ಸಂಬಂಧಿಸಿದ ಬಲಿದಾನ ಕುರಿತ ಜನಪದ ಗೀತೆಗಳು ಈ ಸುತ್ತಿನಲ್ಲಿ ಪ್ರಚಾರದಲ್ಲಿವೆ.

ಸರ್ವಜ್ಞನ ತಂದೆಯ ಊರು ಮಾಸೂರು ಎಂದು ಪ್ರತೀತಿ.  ಸರ್ವಜ್ಞ ಮಾಸೂರಿನ ಅಂಬಲೂರಿನಲ್ಲಿ ಹುಟ್ಟಿ ಮಾಸೂರು ಮದಗದ ಕೆರೆಯ ಬಳಿ ಅಡ್ಡಾಡಿದ್ದನೆಂದು ಅವನ ತ್ರಿಪದಿಗಳಿಂದ ತಿಳಿದು ಬರುತ್ತದೆ

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ